ועדת החינוך, התרבות והספורט, כנסת 20, פרוטוקול מספר 373, 2017-02-27 09:30

יעקב מרגי: בוקר טוב לכולם.

יעקב מרגי: סליחה על הצרידות.

יעקב מרגי: אני מתכבד לפתוח את ועדת החינוך, התרבות והספורט של הכנסת.

יעקב מרגי: היום 27 בפברואר 2017, א' באדר תשע"ז.

יעקב מרגי: כפי שאתם מבינים, א' אדר, ראש חודש אדר.

יעקב מרגי: תמיד בכיתה כשהיו שרים משנכנס אדר מרבין בשמחה ואני הייתי אומר מרגי בשמחה.

יעקב מרגי: אף אחד לא היה מרגיש.

יעקב מרגי: הנושא על סדר היום – הצעה לסדר של חברי הכנסת רועי פולקמן, מרב מיכאלי ואחמד טיבי – שקיפות נתוני הפרסום לקמפיין ההימורים של מפעל הפיס.

יעקב מרגי: אני תמיד חשבתי, ידידי רועי, שצריך שקיפות בחלוקת כספים.

יעקב מרגי: אתה, כדרכך בקודש, מתמיד בסוגיה הזו.

יעקב מרגי: יזמת כבר דיונים בוועדת החינוך.

יעקב מרגי: אנחנו כבר התכנסנו בסוגיה הזו לפחות פעם שלישית או רביעית אם אני לא טועה וסוגיית ההימורים וההתמכרות היא חשובה לך.

יעקב מרגי: לכן אתה מבקש שקיפות בפרסום – היכן זה מתחלק.

יעקב מרגי: אז בוא תציג.

רועי פולקמן: טוב.

רועי פולקמן: אז אלף תודה רבה, אדוני יושב הראש, על קיום הדיון הזה.

רועי פולקמן: חודש טוב.

רועי פולקמן: אני גם מודה למרב, תודה על הדברים.

רועי פולקמן: אני ראיתי שאכן שלחת מכתב לוועדה, אני אתייחס אליו.

רועי פולקמן: זה לא סוד שמפעל הפיס הוא אחד המפרסמים הגדולים במשק, אנחנו ראינו מנתוני 2013-2014.

רועי פולקמן: בשנת 2013 מפעל הפיס פרסם ב-45 מיליון שקלים וזה אחד המפרסמים הגדולים במשק הישראלי, והאמת שגם כזה בהצלחה לפרסומת המוצלחת בשנת 2015, הגיע מקום שלישי.

רועי פולקמן: יש גם מחקרים והם גם הוצגו.

רועי פולקמן: דובר עליהם כאן באריכות גם בדיונים הקודמים והדיון הקודם שבגינו אנחנו עושים כאן מעקב, היה ביוני 2016, שיש קשר בין פרסום והיקפי הפרסום, לבין הוצאות לא פרופורציונאליות בקרב האוכלוסייה.

רועי פולקמן: כבר אמרנו שהנוכחות של דוכני מפעל הפיס באזורים חלשים יותר סוציו אקונומית, יש לזה השלכה על מי מהמר.

רועי פולקמן: עוד פעם, למרות סיסמה שנאמרת שוב ושוב, גם על ידי יושב ראש מפעל הפיס, שאומרת – היעד שלנו שיהמרו הרבה אנשים מעט, בסוף האמירה היא שזה מחולק לא פרופורציונאלית.

רועי פולקמן: זאת אומרת אם נחלק את זה לפי עשרוני ההכנסה, ההימורים הם לא פרופורציונאליים, וגם אם נסתכל על כמות המהמרים, לא על סך ההימור, כי אני מניח שאדם שיש לו הרבה כסף יכול להמר בסכומים גדולים יותר.

רועי פולקמן: וראינו גם ממחקרים שהוצגו כאן, שכמעט 40% מהמהמרים מרוויחים פחות מ-5,000 שקלים משכר המינימום.

רועי פולקמן: הנתונים האלה הוצגו גם לוועדת החינוך.

רועי פולקמן: יש שני דברים שדובר על קמפיין השיווק ואני אגיד תיכף על מה ביקשנו לקבל נתונים.

רועי פולקמן: דבר אחד היה על סוג הפרסום.

רועי פולקמן: הטענה היא שבקודים המקובלים להימורים בעולם פרסום משנה חיים, שאומר החיים שלך קשים, תהמר, תבוא תגיד לבוס שלך שילך לחפש.

רועי פולקמן: סוג כזה של פרסום פונה, אתם יודעים מה, אפילו לא נגיד למי הוא פונה, הוא במדינות אחרות, בקודים המקובלים, הוא אסור.

רועי פולקמן: מה שאומר אתה בא להמר בשביל פנאי, בשביל כייף.

רועי פולקמן: אני לפחות, בשבילי הימורים זה אמנם לא מפעל הפיס, זה הטוטו, אבל להמר על משחק כדורגל, זה קצת מכניס פלפל למשחק.

רועי פולקמן: בסדר.

רועי פולקמן: זה פנאי.

רועי פולקמן: ברגע שאתה הופך את ההימורים לא לקטע של פנאי, בוא נראה מי יותר, אלא – אם אני אהמר החיים הקשים שלי יהפכו לחיים טובים, פה מתחילה להיות הבעיה, כי אנחנו לא באים להציג לאנשים חלומות שבזכות ההימורים חייהם יהיו טובים.

רועי פולקמן: וזה כבר הערה על תוכן הפרסום ואמרנו את זה.

רועי פולקמן: דרך אגב, בטוטו היו הגבלות על הדבר הזה, בפיס לא.

רועי פולקמן: אני רק אומר.

רועי פולקמן: בהיתר התייחסנו לזה, כולל לשעות הפרסום וכו'.

רועי פולקמן: מה כן טענו בדיון הקודם?

רועי פולקמן: טענו שגם בפרסום עצמו, ועל זה גם ביקשנו את הנתונים, כי אז בדיון מרב, להבנתי אמרת שיש את הנתונים האלה ושזה המצב, שגם החלוקה של הפרסום, שמתחלקת בין המדיה הארצית, לצורך העניין הטלוויזיה, ערוצי הברודקסט וכו', לבין פרסום חוצות.

רועי פולקמן: גם פה הטענה שלנו הייתה שזה מתחלק באופן לא מידתי.

רועי פולקמן: כלומר, יש יותר פרסום חוצות של מפעל הפיס, בערים בעלות מאפיינים סוציו אקונומיים נמוכים.

רועי פולקמן: כלומר, ואני אתן דוגמה אחת אנקדוטאלית, שהיא לא פרופר פרסום.

רועי פולקמן: קיימתי לא מזמן סיור בעיר רמלה ואני אומר לכם, אני מסתובב בירושלים, הייתי בראש העין.

רועי פולקמן: אני עושה כל מיני סיורים בדרך כלל בענייני מחיר למשתכן.

רועי פולקמן: ברמלה, בכל קרן רחוב היה פרסום בפיצוציות של מפעל הפיס ושל רייסר, של הימורי סוסים.

יעקב מרגי: זה הפך להיות הדוכנים שלהם.

רועי פולקמן: בכל צומת.

רועי פולקמן: נסעתי בעיר רמלה, נגיד בטווח של 2 קילומטרים, היה ערב, חיפשתי משהו לאכול, שמונה בערב, מקום שהיה איזה פלאפל שעמד להיסגר.

רועי פולקמן: בכל קרן רחוב היה פרסום של מפעל הפיס ושל רייסר עם מרוצי הסוסים, בשלטי ענק.

יהודה גליק: אני חושבת שבירושלים לא ראיתי אחד כזה.

רועי פולקמן: והטענה שאמרנו אותה בדיון וביקשנו להבין ממפעל הפיס את העניין הזה, הייתה ועדיין אני אומר אותה, ושוב, יכול להיות שהיא לא מדויקת ושמפעל הפיס ידייק אותנו, הטענה שלי הייתה שבערים כמו רמלה וכמו בית שמש, עיר שאני מתגורר בסמיכות אליה ומסתובב בה הרבה, היקף הפרסום של מפעל הפיס והספונסרים, זאת אומרת הספונסרים לפיצוציות, שזה חלק מהפרסום הזה, הוא הרבה יותר גדול מאשר אם אני אסע עכשיו לרעננה או לתל אביב או לא יודע, לראשון לציון.

רועי פולקמן: אז אחד, ביקשנו לדעת איך זה מתחלק, כי עוד פעם, יש את הפרסום שמתחלק לפרסום הברודקסט, לעיתונים ולצורך העניין לכולם; ויש את פרסום החוצות.

רועי פולקמן: אז זו הייתה טענה אחת, כדי לדעת האם זה אכן נעשה ככה והאם זה עומד בקנה אחד עם מדיניות האמירה הזאת, שאנחנו רוצים שכולם יהמרו באופן שווה, ולא שברמלה יהיו הרבה יותר מהמרים מאשר ברעננה.

רועי פולקמן: זו האמירה המרכזית ואני חייב לומר שהנתונים שהועברו על ידי הגברת מרב ברנפלד, ששוב אני מודה לה שהיא כאן, אבל הנתונים לא קשורים בכלל.

רועי פולקמן: דובר על האחריות שמפעל הפיס נוהג בה, דובר על ההוצאות, סך הכל כמה מוציאים מעוגת ההכנסות על פרסום והכל בסדר.

רועי פולקמן: המקרו של המקרו של המקרו.

רועי פולקמן: אותנו מעניין המיקרו.

רועי פולקמן: זו הערה אחת.

רועי פולקמן: הערה אחרונה שלי, אדוני יושב הראש, אני אמרתי את זה בהרבה דיונים ולשמחתי עורכת הדין הראל ממשרד המשפטים נמצאת כאן.

רועי פולקמן: אני אומר לאורך כל הדרך, חייב לקום רגולטור מקצועי לתחום ההימורים במדינת ישראל, כיוון שהיכולת גם של משרד האוצר, שהיום הוא הרגולטור בעצם של מפעל הפיס, וגם של משרד המשפטים, להיות ברזולוציות האלה, ברמת המעקב הנדרשת הזאת, שיודעת לדעת מתי פרסומות עוברות את גבול הקוד האתי הלגיטימי, שיודעת להגיד איך החלוקה נראית ואיזה מוצרים שמוכנסים הם לא מדתיים וכו'.

רועי פולקמן: הידע הזה – יושבים אנשים נפלאים במשרד האוצר שעשו את הבקרה, אנשים נפלאים במשרד המשפטים.

רועי פולקמן: בסוף הם מתעסקים בעוד הרבה נושאים אחרים, אין שם התמקצעות בנושא הזה.

רועי פולקמן: אין הרבה ידע בין לאומי שמגיע ולכן קריטי שיהיה הרגולטור, בין השאר כי התחושה שלי הייתה בעיקר על מפעל הפיס, שבהיעדר פיקוח, בסוף הכסף הגדול מסיט – מפעל הפיס בסוף גוף ממלכתי במידה מסוימת והוא הלך למקומות בעייתיים.

רועי פולקמן: הוא הכניס מוצרי הימורים ממכרים מאד, לראייה הקינו ואחרים.

רועי פולקמן: עשה פרסום בצורה לא מדתית.

רועי פולקמן: כי בסוף אין מה לעשות, הכסף הגדול מדבר ומפעל הפיס דואג ללקוחות שלו, לצורך העניין, שמרוויחים מהכסף ולא באמת לציבור הישראלי.

רועי פולקמן: עד כאן.

רועי פולקמן: תודה רבה.

יעקב מרגי: אני חושב שבמקרה הזה אני אתן למפעל הפיס להציג.

יעקב מרגי: תציגו.

<מירב ברנדפלד: תודה רבה על זכות הדיבור.

<מירב ברנדפלד: טוב, אני אתחיל בזה שלאחרונה קיבלנו היתר חדש, שלמעשה מאד ומסדיר את רוב הסוגיות שעלו פה בדיון הקודם ובדגש על נושא הפרסום - - -

יעקב מרגי: בהיתר האחרון - - -

<מירב ברנדפלד: החדש.

יעקב מרגי: סליחה, אני שואל.

יעקב מרגי: בהיתר האחרון, החדש שקיבלתם, באו לידי ביטוי דברים שעלו בדיונים?

<מירב ברנדפלד: לגמרי.

<מירב ברנדפלד: אני אפילו אפרט, אני אומר.

<מירב ברנדפלד: ככה: קודם כל בהיתר יש מגבלה על תקציב הפרסום של סכום, ממש נקבע גם מספר וגם כאחוז.

<מירב ברנדפלד: אז יש מגבלה על התקציב.

<מירב ברנדפלד: יש מגבלה על שעות הפרסום.

<מירב ברנדפלד: יש מגבלה על התכנים של הפרסום, גם בהיבטים של תוכן, גם בהיבטים של למשל לא להשתמש בדמויות - - -

יעקב מרגי: זו הסיבה שאראלה הפסיקה?

<מירב ברנדפלד: לא.

רועי פולקמן: דווקא על אראלה לא הייתה ביקורת.

<מירב ברנדפלד: הקמפיין של אראלה הוא פרויקט מאד אמין שזוכה להצלחה.

<מירב ברנדפלד: גם המוצר שהיא מפרסמת - - -

יעקב מרגי: אני אגיד לך את האמת, היא לא הצליחה לשכנע אותי.

<מירב ברנדפלד: כן?

יעקב מרגי: היא לא הצליחה.

יעקב מרגי: אני 30 שנה מחזיק מנוי פיס ואני נהנה מזה שאני רואה שאיזה מתנ"ס הוקם.

יעקב מרגי: אין לי ציפייה לזכות בפיס.

יעקב מרגי: אני גם לא בודק, לכן הוא לא שידר לי אמינות בחיים.

<מירב ברנדפלד: אבל זאת בדיוק המטרה של ה - - -

יהודה גליק: אבל אם היא הייתה מתקשרת ואומרת שקיבלת רבע מיליון שקלים, לא היית מתנגד.

יהודה גליק: לא היית אומר אתן את זה למתנ"ס בנתיבות.

יעקב מרגי: לא הייתי מתנגד, אבל לומר לך, כשהיא דיברה עם אותה עקרת בית עם המבטא וזה, זה לא נראה משחק?

יעקב מרגי: וואלה, זה נראה משחק.

<מירב ברנדפלד: לא, זה אוטנטי וזה אמיתי וחשוב לומר שהמוצר הזה הוא מוצר שאין בו אלמנטים ממכרים, הוא מוצר שה - - -

יעקב מרגי: באראלה אין אלמנטים ממכרים?

<מירב ברנדפלד: לא.

יעקב מרגי: הצלת לי את החיים, שיפרת לי את החיים.

<מירב ברנדפלד: לא, אנחנו לא אומרים את זה.

יעקב מרגי: לא, אלה שעלו לקו אמרו את זה.

<מירב ברנדפלד: זה שהם אמרו, הם באמת אמרו את זה, אבל חשוב להגיד שהמוצר הזה הוא מוצר הגרלה שהלקוח בו הוא פאסיבי.

<מירב ברנדפלד: הוא לא צריך כל פעם לבחור מספרים, הוא מתקיים אחת לשבוע.

<מירב ברנדפלד: סכום הזכייה - - -

יהודה גליק: אני משאיר את הפלאפון שלי דלוק בוועדה בגלל שאולי אראלה תתקשר.

<מירב ברנדפלד: גם חבר הכנסת פולקמן, בעצם שהוא מכיר את התחום שלנו ומתעסק בו רבות - - -

יעקב מרגי: אני בדרך כלל לא עונה לחסויים.

<מירב ברנדפלד: אנחנו נדאג להשיג אותך.

רועי פולקמן: ואני לצערי לא מנוי, כי אבא שלי אמר לי פעם, אף פעם אל תהמר במפעל הפיס.

רועי פולקמן: אני לא יודע למה הוא אמר לי את זה.

יעקב מרגי: בואו נחזור.

<מירב ברנדפלד: אז באמת המוצר הזה של המנויים - - -

רועי פולקמן: לא הימרתי אף פעם.

<מירב ברנדפלד: אז כמו שאמרתי, ההיתר מסדיר את כל נושא הפרסום והשית הרבה מאד מגבלות בנוגע לפרסום.

<מירב ברנדפלד: התחלתי לומר שבנוגע לתכנים, גם לגבי התכנים כמו שחבר הכנסת פולקמן אמר, יש הרבה מגבלות לגבי התוכן, מהות התוכן, גם לגבי שלא יהיו רמיזות לפניות לקטינים.

<מירב ברנדפלד: אסור למשל להשתמש בדמויות שהן בעיקרן ידוענים שעיקר עיסוקם הוא קטינים ועוד מגבלות תכניות כאלה.

<מירב ברנדפלד: מלבד זה יש הרבה מאד מגבלות לגבי הפרסום בצורך שלנו לתת הערות אזהרה על כל פרסום שלנו, גם פרסום - - -

רועי פולקמן: חבר הכנסת גליק הכריח אותנו לשתות פה קודם.

מנואל טרכטנברג: זה לשיפור הדיון?

יהודה גליק: זה במסגרת התמיכה שלך בשבת, אז מגיע לך כוסית.

<מירב ברנדפלד: אני חושבת שדווקא פה זו דוגמא טובה, של המידתיות, שכל דבר שאנחנו עושים במידה וגם הגרלות, אם הוא במידה ובמתינות, הוא מהנה, הוא פנאי ואם הוא עובר את הגבול, הוא יוצר בעיה.

יעקב מרגי: עד כאן.

יעקב מרגי: הפזור של הפרסום.

<מירב ברנדפלד: אז אמרתי שהוטלו הרבה מאד מגבלות לגבי פרסום אזהרות.

<מירב ברנדפלד: כל פרסומת שלנו תצטרך להיות מלווה בפרסום של אזהרות, גם לגבי גיל, גם לגבי הסיכון שעלול להיווצר בהגרלות ואנחנו נתחיל ליישם את זה הכי מהיר שנוכל.

<מירב ברנדפלד: בנוסף יש מגבלות לגבי הרחקת - - -

רועי פולקמן: רגע, סליחה שאני עוצר, אדוני יושב הראש, השאלה מירב, לפני ההיתר החדש, שבאמת עבדנו עליו יופי, אבל ביוני היה בוועדת חינוך דיון.

רועי פולקמן: אנחנו שואלים על חמש השנים שעברו, רגע לפני, כי אנחנו רוצים לשאול את עצמנו.

רועי פולקמן: היה פה דו"ח שהוצג, שחלוקת התחנות של מפעל פיס איננה אחידה.

רועי פולקמן: זה אחד.

רועי פולקמן: האם לגבי פרסום חוצות ואותן פיצוציות - - -

<מירב ברנדפלד: אני אתייחס גם לזה.

רועי פולקמן: אוקיי, כי על העתיד אנחנו קצת יודעים מה הולך לקרות.

<מירב ברנדפלד: אוקיי, אז אני אתייחס גם לזה, אבל אני חושבת שזה חשוב לעשות סריקה, כי בעצם זה פחות או יותר מה שיהיה ודרך אגב, חלק מהדברים אנחנו כבר יישמנו בעבר.

<מירב ברנדפלד: זאת אומרת הרבה מההמלצות בהיתר הן פרי העבודה שלנו ודברים שכבר יישמנו בשטח.

<מירב ברנדפלד: הרחקת נקודות מכירה ממוסדות חינוך, מבתי ספר, מחטיבות ביניים ותיכונים.

<מירב ברנדפלד: מגבלה מאד מאד- רדיוס של חצי קילומטר ממוסדות חינוך.

<מירב ברנדפלד: זה מופיע בהיתר החדש ואנחנו נאכוף את זה.

<מירב ברנדפלד: לעניין פרישת הנקודות - - -

רועי פולקמן: רגע, וגודל הפרסום?

רועי פולקמן: הייתה התייחסות חדשה לגודל הפרסום?

<מירב ברנדפלד: תיכף אני אתייחס.

רועי פולקמן: בבתי ספר.

<מירב ברנדפלד: כן, לגבי השילוט, כל נושא השילוט עבר שינוי.

<מירב ברנדפלד: איך ישולט, איך ימותג.

רועי פולקמן: אני רק אומר, אדוני יושב הראש בהמשך לדיון, זו גם הייתה הצעת חוק פרטית ואחר כך היא מוזגה או הוכנסה להיתר, כל הנושא הזה של בתי ספר פיס.

<מירב ברנדפלד: נכון.

רועי פולקמן: בעקבות הדיון שהתקיים פה, הגעתי למנכ"לית משרד החינוך ואמרתי לה תגידי לי, למה לא כתוב בית ספר קוקה קולה, אם קוקה קולה תורמת?

רועי פולקמן: למה כתוב בית ספר פיס?

רועי פולקמן: על שום מה?

רועי פולקמן: מתברר שמשרד החינוך לא בעד זה וגם לא מסכים, רק בעבר מפעל הפיס אמר לו תשמע, אני נותן חסות ואם לא תשים אני לא אתן לך חסות.

רועי פולקמן: אמרתי לה אבל זה לא עובד ככה.

<קריאה: חסות זה כסף?

רועי פולקמן: אמרתי שזה גם חוק, כי הרי יש הגבלת גודל פרסום והבקשה הייתה לאכוף.

רועי פולקמן: יש הגדרה איזה גודל, שזה שלט 80/80 ושלא יהיה כתוב בית ספר פיס.

רועי פולקמן: והדיבור היה שבאמת בהיתר החדש תהיה הגבלה שאפשר לשים שלט, כמו שיש לטוטו ולפיס.

רועי פולקמן: שלט 80/80 – נבנה במימון, אבל לא יהיה יותר את שלטי הענק האלה – בית ספר פיס.

רועי פולקמן: למה?

רועי פולקמן: זה פרסום.

<מירב ברנדפלד: אנחנו דרך אגב גם הסכמנו לזה שזה יהיה ככה.

רועי פולקמן: בסדר גמור.

<מירב ברנדפלד: ואני אגיד בהקשר הזה שבאמת אנחנו רוצים שתהיה פה הלימה בין ה - - -

רועי פולקמן: בין הטוטו לפיס.

יעקב מרגי: אני מודה לך על נדיבות הלב, שהסכמתם לכך.

רועי פולקמן: אז התחלת להגיד על החלוקה.

<מירב ברנדפלד: כן, אז התחלתי לומר, כל נושא פרישת התחנות עובר עכשיו איזה שהוא שינוי בחשיבה וזה מתקשר למה שאמרת לגבי ריכוז של פרסום שראית בתחנות, כי כל עולם פרישת התחנות השתנה לפי אזורים סוציו אקונומיים ולפי שכונות.

<מירב ברנדפלד: זאת אומרת הרזולוציה תהיה הרבה יותר טובה.

יעקב מרגי: היה מעניין אותי, רועי, רמת אביב אם אני לא טועה מאכלסת כ-70,000 תושבים.

רועי פולקמן: יכול להיות.

<מירב ברנדפלד: יש בה את אחת התחנות הכי חזקות של מפעל הפיס.

יעקב מרגי: רגע, השאלה כמה תחנות פיס יש שם לעומת כביש רמלה - - -

רועי פולקמן: ופרסום בשלטים.

יעקב מרגי: או ניקח שכונות בבאר שבע או לוד.

יעקב מרגי: באמת שווה לבדוק את זה.

רועי פולקמן: ונטו הפרסום.

רועי פולקמן: זאת אומרת לדעתי בכל מקום שמוכרים בו, שמים שלט.

<מירב ברנדפלד: זה מידע שאנחנו יכולים להביא, אבל אני יכולה להגיד לכם שקודם כל כ-50%, טיפה מעל 50% מהאוכלוסייה הבוגרת קונה מדי פעם מוצרים של הפיס.

<מירב ברנדפלד: התחנות החזקות שלנו יושבות גם באזורים כמו רעננה, כמו רמת אביב – אחת התחנות הכי החזקות שלנו.

רועי פולקמן: חזקות בסך הכל מחזור, אבל יש הבדל בין אדם שבא ויכול להרשות לעצמו ב-20,000-30,000 שקלים, לבין בן אדם שמרוויח שכר מינימום, ויותר אנשים - - -

<מירב ברנדפלד: בסדר, ולכן פרישת התחנות - - -

יעקב מרגי: ושם את כל הקצבה שלו שם.

<מירב ברנדפלד: ולכן גם עדכנתם את זה בהיתר.

<מירב ברנדפלד: ההיתר החדש מצריך איזו שהיא חשיבה חדשה של פרישת התחנות, ככה שבשכונות עם דירוג מאד מאד נמוך תהיה הסטה של תחנות לאזורים יותר חזקים.

יעקב מרגי: בהיתר החדש נותנים לכם לוחות זמנים?

<מירב ברנדפלד: כן, יש לוחות זמנים לביצוע.

<מירב ברנדפלד: תוך כמה חודשים אנחנו נגבש תכנית, נלמד את ההנחיות וניישם אותן.

יעקב מרגי: מתי יצא ההיתר?

יעקב מרגי: מתי ניתן לכם ההיתר?

<קריאה: לפני שבועיים.

<קריאה: ביום שלישי לפני שבועיים.

<מירב ברנדפלד: ב-14 בפברואר.

יעקב מרגי: גם אדם פזיז כמוני, עם חיפזון מואץ יכול להבין מכם שעדיין לא נערכתם כמו שצריך.

<מירב ברנדפלד: לא, אנחנו בשלבי היערכות מאד מאד מאד מתקדמים ליישום כמה שיותר מהר של ההנחיות.

יעקב מרגי: אוקיי.

יעקב מרגי: מנו.

מנואל טרכטנברג: כן, בוקר טוב אדוני יושב הראש.

מנואל טרכטנברג: קודם כל אני מתנצל על שהגעתי מאוחר, בהטעיית ווייז, אבל אין מה לעשות.

<קריאה: עוד פעם?

מנואל טרכטנברג: עוד פעם.

יהודה גליק: תפסיק להמר בווייז, תהמר במפעל הפיס.

מנואל טרכטנברג: זה בדיוק.

מנואל טרכטנברג: אני חייב להגיד שיש לי קושי מאד מאד גדול עם כל הנושא של הפרסום, פרסומת לכל סוגי ההימורים, כי אני לא עושה הבחנה, למשל בין הסוגים השונים – טוטו, לטוטו, פיס וכו' – כמכלול.

מנואל טרכטנברג: עכשיו, למה יש לי קושי מאד גדול?

מנואל טרכטנברג: מכיוון שאני בהחלט מבין שאנחנו לא ננצח את הנטייה הטבעית של בני האנוש להמר, ואז מוטב שיהיה משהו ממלכתי, שגם מתעל את הרווחים לכיוונים רציניים.

מנואל טרכטנברג: את זה אני מבין.

מנואל טרכטנברג: אבל למה לנו לעודד את זה בצורה כלשהי.

מנואל טרכטנברג: זה א'.

מנואל טרכטנברג: ו-ב' יש גם היבט ערכי, ואני רוצה כאן להתמקד בפרסומת אחת, שכל פעם שאני שומע את זה, באמת, אתה יודע, אני נכנס לטירוף.

מנואל טרכטנברג: העניין הזה, אני לא יודע של איזה מההימורים השונים זה, זה שאתה חולם על התוכים בניקרגואה, שאתה תוכל להציל וזה וזה.

מנואל טרכטנברג: או וילה, או מטוס פרטי.

מנואל טרכטנברג: כלומר, מי ששומע את זה, זה כאילו בלשון הלצה, אבל זה לא הלצה.

מנואל טרכטנברג: בעצם מה זה אומר?

מנואל טרכטנברג: שאתה שם באותה רמה ערכית את הנהנתנות המטורפת ביחד עם מעשים טובים כאילו, שאתה יכול לעשות אם תקבל הרבה כסף וזה כל הזמן הדבר הזה.

מנואל טרכטנברג: אני לא בא ומאשים, אתה יודע, שהם התכוונו לפגוע ערכית במוסר של איזה ששומעים, אבל זה מה שקורה בסופו של יום.

מנואל טרכטנברג: יש פגיעה ערכית.

מנואל טרכטנברג: מעבר לכך, פרסומת באמצעי התקשורת זה לא רק מקדם מכירה של משהו, זה נותן לגיטימציה וזה שם את זה על אותו מישור עם דברים אחרים, ראויים של השומע, הקורא, הנחשף לדברים האלה.

מנואל טרכטנברג: אנחנו חיים בעולם שאנחנו מופצצים כל הזמן בגירויים.

מנואל טרכטנברג: כל הזמן.

מנואל טרכטנברג: כל מסך, כל דבר, כל שמיעה, מופצצים בגירויים.

מנואל טרכטנברג: אם אתה מופצץ בגירויים, שבאיזה שהוא מקום שמים באותה קטגוריה הימור ועידוד להימור עם דברים אחרים, מי אתה שתחשוב שהימור זה בעצם לא דבר כל כך רצוי כאורח חיים, כאיפה לשים את הכסף וכו'.

מנואל טרכטנברג: כלומר, ההשפעה היא הרבה מעבר לדאגה הנכונה קודם כל לשכבות החלשות שנוטות להמר יותר.

מנואל טרכטנברג: יש פה פגיעה מערכתית ברובד המוסדי ערכי של החברה בישראל.

מנואל טרכטנברג: וזה משהו שלא ניתן לתקן על ידי כך שנזיז תחנה מפה לשם ונרחיק מבית ספר וכו'.

מנואל טרכטנברג: לכן אני צריך להשתכנע ולא שמעתי - לא הייתי בתחילת הדיון - אבל אני הייתי בדיונים אחרים.

מנואל טרכטנברג: לא שמעתי עד עצם היום הזה דיון אחד שיעבור אותי לפחות, למה בכלל צריך פרסום.

מנואל טרכטנברג: אני רוצה להזכיר לעצמנו מה קרה עם סיגריות.

מנואל טרכטנברג: הפרסומות לסיגריות היו מפרנסות דורות דורות של תחנות רדיו ועיתונים וכו' וכו' ואמרו מה, זה חופש הביטוי ו - - - ואי אפשר שלא.

מנואל טרכטנברג: רבותי, זה נעלם.

מנואל טרכטנברג: לא רק זו, אלא שיש אזהרה וכיום הוויכוח הוא על גודל האזהרה.

מנואל טרכטנברג: אני רוצה להגיד לכם משהו על סיגריות.

מנואל טרכטנברג: לא מלחמת העולם השנייה ולא הראשונה, גרמו למספר קורבנות כל כך גדול במאה ה-20 כמו העישון, ויש על זה מחקרים.

מנואל טרכטנברג: אני לא רוצה להשוות, כי זה לא.

מנואל טרכטנברג: מה שאני אומר, שכיום מה שמובן מאליו שיש פרסומת להימורים, כמו שהיה מובן מאליו שיש פרסומות לסיגריות.

מנואל טרכטנברג: זה לא צריך להיות מובן מאליו ואני חושב שאנחנו צריכים לחתור לביטול טוטאלי של פרסומת להימורים.

יעקב מרגי: תודה.

יעקב מרגי: משרד האוצר – אולי אתם בניגוד עניינים?

יעקב מרגי: דרמטי, נכון?

יעקב מרגי: זה בונה לכם כיתות, בונה מתנ"סים.

יעקב מרגי: בונה.

יהודה גליק: אתה יודע מאיפה התחיל הפיס בכלל?

יהודה גליק: מאיפה התחיל המושג פיס?

יעקב מרגי: במשנה.

יהודה גליק: במקדש.

יהודה גליק: היו רצים כל בוקר לראות מי יעשה את העבודה הראשונה.

יעקב מרגי: להגריל.

יהודה גליק: מי יזכה לעבוד ראשון במקדש.

יעקב מרגי: נכון.

יעקב מרגי: בבקשה.

<אורי כץ: בוקר טוב לכולם.

<אורי כץ: אני עורך דין אורי כץ, מהלשכה המשפטית במשרד האוצר.

<אורי כץ: קודם כל סמכות שר האוצר להיות הרגולטור גם של ההימורים וגם של ההגרלות במדינת ישראל קבועה בחוק העונשין.

<אורי כץ: זה משהו שהוא כבר עשרות שנים וככה זה מתנהל.

<אורי כץ: בחודשים האחרונים עבדנו ארוכות - - -

יעקב מרגי: אתה יודע, כמו שאמרתי לה תודה על הנדיבות, תמיד אפשר לשנות סמכויות.

יעקב מרגי: אנחנו מודעים לכך שזו סמכות שר האוצר.

יעקב מרגי: אני אומר אולי הוא נמצא בניגוד עניינים.

יעקב מרגי: המשרד, לא השר.

יעקב מרגי: אולי המשרד כמשרד הוא בניגוד עניינים.

יעקב מרגי: יכול להיות שהרגולציה צריכה לעבור למשרד אחר.

<אורי כץ: ההמלצות על הקמה של רגולטור - - -

יעקב מרגי: אבחל לא אתה נותן לי את התשובות האלה לשאלה.

יעקב מרגי: זה הרהורים בקול.

<אורי כץ: אני יכול לענות על - - -

רועי פולקמן: לא, יכול להיות רגולטור שקשור, זה לא משנה כרגע לאן.

רועי פולקמן: הוא יכול להיות קשור גם ל - - -

יעקב מרגי: לחלוקה, לא יודע מה.

<אורי כץ: אבל משרד האוצר הוא מנהל באמת הרבה אלמנטים שונים במשק.

<אורי כץ: יש איזונים, יש גורמים מקצועיים מאד רציניים המונים על מכלול של נושאים, ובין היתר אנחנו עושים את האיזון גם כאן, ככל שנדרש.

<אורי כץ: ממקור ראשון, אחרי שישבנו בכל הדיונים עם הפיס ולא עם הפיס, על ההיתר החדש, ראיתי את זה מקורב.

<אורי כץ: אני רק מבקש לסבר את האוזן.

<אורי כץ: ההיתר הקודם של מפעל הפיס היה בערך באורך 15 עמודים.

<אורי כץ: כרגע אנחנו מדברים על משהו פי שלושה בהיקף.

<אורי כץ: גם מתוך יישום ההמלצות של הוועדה לבחינת שוק ההימורים החוקיים בישראל וגם באמת אלמנטים אחרים שהיה לנו חשוב להכניס כרגולטור.

<אורי כץ: לעניין הפרסום, כמו שמירב ממפעל הפיס אמרה, אנחנו הכנסנו הרבה מאד מגבלות שלא היו קיימות.

<אורי כץ: קודם כל לעניין סכומי הכסף שמפעל הפיס יכול להשקיע בפרסום.

מנואל טרכטנברג: אני מבקש לשיטתך, פשוט אני לא רוצה להיכנס לזה, מה ההיגיון בפרסום?

<אורי כץ: המגמה הייתה קודם כל - - -

מנואל טרכטנברג: למה צריך פרסום במפעל הפיס?

מנואל טרכטנברג: למה?

<אורי כץ: המגמה הייתה קודם כל להפחית פרסום - - -

מנואל טרכטנברג: לא, לא, אני באמת רוצה להבין, מבחינתכם, אתה יודע, בלי בכלל להיכנס פה לוויכוח פילוסופי.

מנואל טרכטנברג: מה ההיגיון מבחינתך - - -

רועי פולקמן: אני ברשותך אגיד משהו שאני שמעתי בדיונים, כי היה דיון בחוק.

מנואל טרכטנברג: לא, לא, אבל תן לו.

רועי פולקמן: טוב, בסדר.

מנואל טרכטנברג: אני עכשיו רוצה את דעתך.

רועי פולקמן: ודאי, ודאי.

<אורי כץ: שוב, גם ההיתר גם מציג התקדמות מבחינתנו בצמצום.

<אורי כץ: אני לא חושב שהיה על השולחן משהו של להפסיק את הפרסום לחלוטין.

מנואל טרכטנברג: אבל - - -

יעקב מרגי: אתה יודע לומר לי בכמה אחוזים זה צומצם מול ההיתר?

<אורי כץ: אני יכול להגיד שהתקציב של מפעל הפיס לשנת 2017 טרם אושר, נכון, אם אני זוכר נכון?

<אורי כץ: אנחנו כבר רואים התייעלות משמעותית.

יעקב מרגי: באחוזים.

יעקב מרגי: בטח נתתם היתר אחוזי, לא?

<אורי כץ: נכון, נתנו.

<אורי כץ: המגבלה היא אחוז אחד מסך ה-.

<אורי כץ: כל הנושא של הגבלות הוצאות פרסום קבוע בסעיף 70 להיתר.

<אורי כץ: ההיתר פורסם ברשומות לפני שבועיים, כולם יכולים לראות את זה.

<אורי כץ: אנחנו מדברים על אחוז אחד ממחזור ההכנסות - - -

יעקב מרגי: היום?

<אורי כץ: היום.

יעקב מרגי: קודם מה היה?

<אורי כץ: לפני זה לא היו הגבלות.

יעקב מרגי: לא הייתה הגבלה כלל.

יעקב מרגי: אוקיי.

<אורי כץ: כמו שאמרתי, בהיתר הזה באמת נכנסו הגבלות רבות גם על התוכן, גם על הסכומים, גם על הרבה דברים אחרים שהפיס עושה ואני יכול לסקור אותם.

יעקב מרגי: מירב, את יודעת לומר לי כמה בלי הגבלה באחוזים?

<מירב ברנדפלד: כמה הוא היה?

<מירב ברנדפלד: אני יכולה לבדוק.

<אורי כץ: אני יודע מהגורמים המקצועיים שלנו, שבדקתי לפני הדיון, כבר יכולים להגיד שיש התייעלות משמעותית וצמצום משמעותי בסכומים שמפעל הפיס מקצה לפרסום.

רועי פולקמן: 0.9% - במכתב שנשלח לוועדה.

רועי פולקמן: 0.9% בממוצע מסך ההכנסות של מפעל הפיס.

יעקב מרגי: ואם נתנו להם 1 אז הגדלנו.

<אורי כץ: לא, קודם כל זה תקרה.

<אורי כץ: דבר - - -

רועי פולקמן: לא, גדלו מאד ההכנסות.

רועי פולקמן: אה, זה אחוז.

יעקב מרגי: אבל זה אחוזי.

רועי פולקמן: זה לא השתנה, דרך אגב.

רועי פולקמן: עוגת הפרסום לא השתנתה.

<אורי כץ: זה תקרה.

<אורי כץ: אנחנו מדברים על אחוז אחד בשנת 2017 ו-0.75 - - -

יעקב מרגי: תעשו לי טובה, כשאתם מציגים שיפור – אתה יודע, האדרנלין שלי היום נמוך, אני קצת מקורר – כשאתם מציגים שיפור תהיו קצת זהירים בלשונכם.

<אורי כץ: אני רק מבקש לסיים את המשפט.

יעקב מרגי: בבקשה.

<אורי כץ: אנחנו כבר רואים שיפור מבחינת הסכומים שהושקעו בפועל בפרסום.

<אורי כץ: בשנת 2017 מפעל הפיס מוגבל לאחוז אחד.

<אורי כץ: משנת 2018 ואילך 0.75%.

<אורי כץ: זאת אומרת גם דברים שעושים וחותכים, צריך לעשות בהדרגתיות.

יעקב מרגי: בהדרגה.

יעקב מרגי: אוקיי.

<אורי כץ: זה הנושא.

<אורי כץ: לעניין התוכן, גם כמו שמירב אמרה, חברת הכנסת פולקמן התייחס לפרסומת משנה חיים.

<אורי כץ: כיום יש סעיף מפורש בהיתר שאוסר על עריכת פרסומת משנה חיים, לצד הרבה מגבלות אחרות, ששוב, לא היו קיימות.

<אורי כץ: בטח על שינוי משמעותי בחיים, הקלה של הימורים כמיועדת לדיכאון או לפתרון קשיים חברתיים, או כספיים, להצגה כמוצר משפחתי וכו' וכו'.

<אורי כץ: יש פה 14 תתי סעיפים שעוסקים במגבלות השונות שקיימות על הפרסום, גם על השילוט, כמו שצוין פה.

<אורי כץ: זאת אומרת לא יהיו עוד בתי ספר שייבנו ושיהיה כתוב בית ספר פיס או דברים כאלה.

<אורי כץ: השילוט מאד הוגבל.

<אורי כץ: בנספח ו' להיתר כתוב בדיוק איזה שלטים יוכלו לעשות - - -

יעקב מרגי: משרדי הממשלה יודעים, הרי כשהם תומכים בפיתוח, יש גודל - - -

<אורי כץ: יש גודל ויש הגדרה ואפילו בצבעים יש הגבלה.

רועי פולקמן: בדיוק.

רועי פולקמן: זה מה שדרשתי ב - - -

<אורי כץ: באמת הגבלה.

<אורי כץ: עכשיו אני רוצה להתייחס גם לצד השני, כי כמובן הפרסום הוא לא בפני עצמו.

<אורי כץ: אז באמת המגמה בהיתר הזה, כפי שהוביל שר האוצר ומנכ"ל משרד האוצר, שהוא המוסמך לעסוק בנושא של הפיס, באמת לצמצם את כל הנושא של ההימורים, כמובן מכונות המזל.

<אורי כץ: אנחנו יודעים שכל החיש גד האלקטרוני כבר לא פועל החל מיום אחד בינואר, וגם תכנית להסתה של תחנות מכירת פיס מאזורים חלשים.

<אורי כץ: בעצם הרזולוציה שהכנסנו פה בהיתר היא לא של אשכולות לפי ערים, כפי שהמדד המקובל, כי יש בזה הרבה עיוותים שתל אביב היא אשכול מסוים, אבל יש בה שכונות ממדרג כזה וממדרג כזה.

יעקב מרגי: אורי כץ, בחוק אתם הרגולטור.

יעקב מרגי: יש לכם יחידת פיקוח, אכיפה?

<אורי כץ: אנחנו המפקחים.

יעקב מרגי: אתם המפקחים.

יעקב מרגי: מה זה אומר?

<אורי כץ: כמו שמשרד האוצר מפקח על - - -

יעקב מרגי: בוא אני אזכיר לך.

יעקב מרגי: השולחן הזה פה קיים דיון על הסופרבול.

<אורי כץ: נכון.

<אורי כץ: אני הייתי בדיון.

יעקב מרגי: כן.

יעקב מרגי: ורק לפני כמה ימים שמענו שיצאו קנסות וזה.

יעקב מרגי: להערכתי, יכול להיות שאני טועה, תקן אותי, מותר לך.

יעקב מרגי: להערכתי אם לא היה דיון אני לא יודע אם מישהו היה נוגע בסוגיה זו.

יעקב מרגי: שוק ההגרלות פרוץ לכאן ולכאן, במיוחד בתחומי הילדים.

יעקב מרגי: אז רגולציה?

יעקב מרגי: בוא, אני יודע, אין רגולציה בלי פיקוח.

יעקב מרגי: בלי אכיפה, בלי בקרה.

יעקב מרגי: אין.

<אורי כץ: אני מבחן להבחן בין שני עניינים.

<אורי כץ: זאת אומרת שר האוצר הוא הרגולטור גם של שוק ההימורים, שהימורים יכול לערוך רק מפעל הפיס, וגם של שוק ההגרלות.

<אורי כץ: אז זה שני דברים שונים.

יעקב מרגי: בסדר.

<אורי כץ: מבחינת ההימורים יש לנו את ההיתר למפעל הפיס, שיש בו הרבה מאד כלים, הרבה מאד סמכויות להפעיל.

<אורי כץ: אנחנו יכולים - - -

יעקב מרגי: אוקיי.

יעקב מרגי: תודה.

יעקב מרגי: משרד המשפטים.

<עדנה הראל פישר: תודה.

<עדנה הראל פישר: במצב הקיים אכן - - -

יעקב מרגי: תציגי.

יעקב מרגי: לא כולם מכירים אותך.

<עדנה הראל פישר: עדנה הראל, ראש תחום ייעוץ וחקיקה.

<עדנה הראל פישר: עוסקת ברגולציה ובין השאר בעניין הספציפי הזה עמדתי בראש ועדה בין משרדית, שמונתה לפי החלטת ממשלה לבחינת הרגולציה הקיימת על שוק ההימורים החוקיים; ובעיקר מתוך רצון לשים דגש על השאלה האם הרגולציה הקיימת מונעת את ההשפעות השליליות שיש להימורים חוקיים.

<עדנה הראל פישר: כי בהמשך לשאלה ששאל אדוני קודם, יש היבט של הסדרת ההימורים החוקיים במובן של הפעילות שלהם לטובת מטרות ציבוריות, שמשמשות את תחום הספורט במועצה להסדרים בספורט, את המטרות הציבוריות שמוסכמות לעניין הכנסות מפעל הפיס, וזה נעשה על ידי המשרדים – משרד התרבות והספורט ומשרד האוצר לעניין המועצה להסדר הימורים בספורט; ולעניין פעילות מפעל הפיס על ידי מפעל הפיס.

<עדנה הראל פישר: במאמר מוסגר, ואני חושבת שזה לא בחזית הדיון שלנו, ההגרלות שציין נציג משרד האוצר, שהן הגרלות מסחריות, הן לא הולכות למטרות ציבוריות והן נעשות על ידי גופים שזו לא עיקר פעילותם.

<עדנה הראל פישר: זה נעשה בשוליים, הגרלה שנתית של - - -

יעקב מרגי: אבל זה עדיין כפוף לאישור.

<עדנה הראל פישר: זה כפוף לאישור, יש היתר כללי.

<עדנה הראל פישר: יש גם שאלה של היתרים ספציפיים לעמותות כמו - - - לפעמים.

<עדנה הראל פישר: זה שאלות נפרדות.

<עדנה הראל פישר: זה לא בליבה של הימורים חוקיים.

<עדנה הראל פישר: לכן אני מתרכזת וגם הפעולה של הצוות התרכזה בבחינת ההסדרה הקיימת לעניין הימורים חוקיים.

יעקב מרגי: מקובל.

<עדנה הראל פישר: שני הגופים שהזכרתי, מפעל הפיס והמועצה להסדר הימורים בספורט.

<עדנה הראל פישר: ההסדרה הקיימת היום - כפי שהגיע הצוות למסקנותיו, אז המסקנות מפורסמות.

<עדנה הראל פישר: זה דו"ח שגלוי ומפורסם לציבור - היא הסדרה חסרה.

<עדנה הראל פישר: היא חסרה, מכיוון שאין בה כלי פיקוח ואכיפה מספיקים בכל אחד מהחוקים הקיימים.

<עדנה הראל פישר: לא הסמכות שקיימת בחוק העונשין, שהיא סמכות מאד רזה של שר האוצר ולא הסמכויות שקיימות בחוק המועצה להסדר הימורים בספורט, אין בהן מספיק לא כלים מקצועיים בהיבט של בחינת ההשפעות השליליות של הימורים חוקיים, לא מערכות פיקוח ואכיפה מוסדרות; ולכן נכון להיום יש חוסר איזון מסוים ביכולות של הרגולטור למנוע את ההשפעות השליליות.

<עדנה הראל פישר: אני מסכימה, בהחלט נעשה ניסיון מאד מרשים בהיתר האחרון.

<עדנה הראל פישר: גם בהיתר שלפניו, שניתן אחרי שהיה דו"ח ביקורת מאד חריף של מבקר המדינה על אופן הפיקוח של משרד האוצר על מפעל הפיס.

<עדנה הראל פישר: כבר באותו היתר נעשה ניסיון מאד משמעותי לתקן והוקם, במגבלות של החוק, איזה שהוא מערך בקרה מטעם משרד האוצר.

<עדנה הראל פישר: אין בו סמכויות פקוח.

<עדנה הראל פישר: אין בו אפשרות להטיל קנסות נניח על מפעל הפיס אם הוא חורג.

<עדנה הראל פישר: יש תמיד את הסמכות לשלול את ההיתר או להגיד אתם לא תקיימו הגרלת לוטו השבוע, או תסגרו את התחנות באזור מסוים.

יעקב מרגי: תזכירי לי מתי זה קרה אי פעם.

<עדנה הראל פישר: אז אני לא זוכרת, אבל חשבתי אולי אני לא זוכרת.

<עדנה הראל פישר: ולכן יש כן בהחלט דרישה ממפעל הפיס כן כגורם הממלכתי והוא בהחלט גוף עם אחריות ציבורית ונחשב גם מבחינה משפטית כגוף דו מהותי, גוף עם אחריות ציבורית לפעילות שלו, לאכוף על הזכיינים את הביצוע של ההוראות ולכלול סנקציות חוזיות בהתקשרות עם הזכיינים שהוא חייב לאכוף וגם את זה מבקרים אותו, אבל עדיין עם סנקציות חוזיות.

<עדנה הראל פישר: זה מבחינת המסגרת החוקית וחוסר האיזון שבה.

<עדנה הראל פישר: ההמלצה העיקרית של הצוות שעמדתי בראשו ולא ציינתי, היו בו חברים משרד האוצר ומשרד התרבות והספורט ומשרד הרווחה, משטרת ישראל והמשרד לביטחון פנים.

<עדנה הראל פישר: זאת אומרת מכלול ההיבטים, גם של הרגולציה וגם של מניעת השפעות שליליות של הימורים חוקיים.

<עדנה הראל פישר: הגופים שמכירים בחזית את ההשפעות השליליות, המשטרה ומשרד ה - - -

יעקב מרגי: היית יושבת ראש הוועדה?

<עדנה הראל פישר: כן.

יעקב מרגי: כיושבת ראש הוועדה הבין משרדית, את מכירה את נוסח ההיתר האחרון?

<עדנה הראל פישר: בוודאי.

יעקב מרגי: וזה תואם את ההמלצות?

<עדנה הראל פישר: כמו שאמרתי קודם, נעשה בו מאמץ להיטיב את המצב הקיים, אבל הכלים שקיימים היום לפי חוק, הם כלים חסרים.

יעקב מרגי: והמלצתם על כלים.

<עדנה הראל פישר: אנחנו המלצנו על כלים, בין השאר על הקמה של רגולטור, כמו שציין חבר הכנסת פולקמן בראשית הדברים.

יעקב אשר: איזה אנשי מקצוע מתחום המניעה והימורים וכו', בחלק הזה, לא בחלק האכיפתי – משטרה, משרדי ממשלה – איזה אנשי מקצוע ישבו שם גם ונתנו את דעתם?

<עדנה הראל פישר: היו נציגים ממשרד הרווחה וגם ממשרד - - -

יעקב אשר: נציגים מקצועיים.

<עדנה הראל פישר: כן, כן, נציגים מקצועיים ממשרד הרווחה.

<עדנה הראל פישר: האחראית הארצית למניעת התמכרויות באותו זמן, היום היא סמנכ"לית המשרד והזמנו גם אנשי מקצוע, בין השאר על פי ההמלצות שלהם, חוקרים חיצוניים, שגם באו והופיעו בפני הוועדה.

<עדנה הראל פישר: השווינו הרבה מאד חומר בינלאומי.

<עדנה הראל פישר: אני תיכף רוצה, ברשותכם, להרחיב בעניין הפרסומות, כי הוא פרק מיוחד שאנחנו עסקנו בו.

יעקב מרגי: זה נושא הדיון.

<עדנה הראל פישר: נכון.

<עדנה הראל פישר: לפני שאני מגיעה לפרסומות וגם לעניין הפרסומות זה רלבנטי, בהחלט חשבנו שיש חסר במומחיות מקצועית בנושא ההימורים.

<עדנה הראל פישר: מניעת התמכרויות, הבנת האופן שבו אנשים תופסים התמכרויות.

<עדנה הראל פישר: מניעת כניסה של עבריינות להימורים.

<עדנה הראל פישר: זה נושא שיש בו פורמציות ספציפיות שנכון שיהיה גורם מקצועי שמשותף לרגולטורים שעוסקים, לא למנוע ממשרד האוצר וממשרד הספורט לנהל את החלק האופרטיבי של ההימורים, אבל לעניין מניעת ההשפעות השליליות, שתהיה מומחיות ספציפית בתוך הממשלה שמשותפת לשניהם.

<עדנה הראל פישר: ספציפית לעניין פרסומות, ואנחנו ראינו בפרסומות סוגיה מאד מאד מהותית שצריך לדון בה.

<עדנה הראל פישר: למה?

<עדנה הראל פישר: ברור שאחת הבעיות הממשיות בהימורים זה החשיפה.

<עדנה הראל פישר: זה השכנוע של אנשים שזה ישנה להם את החיים.

<עדנה הראל פישר: הנוכחות של זה, אם זה ליד בתי ספר, שזה מובהק, אבל לא תמיד ליד בתי ספר.

<עדנה הראל פישר: גם בקניון יש שאלה על אופן ההנגשה של הימורים.

<עדנה הראל פישר: גם בבית חולים או ליד סניף הביטוח הלאומי יש שאלות.

<עדנה הראל פישר: יש מדינות בעולם שאנחנו למדנו שבהן יש מגבלה על הצבה של דוכנים של הימורים חוקיים במקומות מסוימים, או איסור השתתפות בהימורים.

<עדנה הראל פישר: מצאנו שבכלל במדינות גרמניה יש איסור למובטלים להשתתף בהימורים.

<עדנה הראל פישר: כי ברור שהפוזיציה שלהם היא פוזיציה שיכולה להעמיד אותם בסיטואציה מאד חלשה כלפי הפיתוי שיש בהימורים.

<עדנה הראל פישר: מצאנו גם שיש סטנדרטים בינלאומיים, יש קודים של אתיקה בין לאומית לעניין הפרסומת של הימורים.

<עדנה הראל פישר: אני רוצה להתייחס עכשיו ספציפית גם לשאלה של חבר הכנסת טרכטנברג, לעניין עצם השאלה למה לעשות פרסומת.

<עדנה הראל פישר: אז למה לעשות פרסומת, אפשר גם לשאול למה בכלל לאשר הימורים חוקיים.

מנואל טרכטנברג: לא, לא.

מנואל טרכטנברג: זו לא אותה שאלה.

<עדנה הראל פישר: אנחנו שאלנו את השאלה הזאת.

מנואל טרכטנברג: עדנה, אבל זאת לא אותה שאלה.

מנואל טרכטנברג: אני אמרתי - - -

<עדנה הראל פישר: אבל ברשותך, אני כן רוצה לחבר ביניהן ולנסות להסביר למה אני מחברת.

<עדנה הראל פישר: אנחנו שאלנו גם את השאלה למה לאשר בכלל הימורים.

<עדנה הראל פישר: הרי אפשר לבוא ולהגיד זאת פעילות בעייתית.

<עדנה הראל פישר: למה בכלל שהיא תתאפשר, והרי יש עולם שלם של הימורים בלתי חוקיים וכל הזמן יש את השאלה – אם אתם מאשרים את זה, למה אתם רודפים אחרי זה.

<עדנה הראל פישר: מה הפער הגדול ביניהם?

<עדנה הראל פישר: למה להפוך את כל העניין לבלתי חוקי?

<עדנה הראל פישר: אז אחת התשובות שניתנת, ואגב, יש הרבה מדינות, במסגרת מה שלמדנו בצוות, יש הרבה מדינות שהיה אסור לקיים בהן הימורים חוקיים, כולל ארצות הברית בשנים מסוימות.

<עדנה הראל פישר: בארצות הברית אגב, מפעלים מאד גדולים, רכבות גדולות, בזמן הבנייה הגדולה ביציאה מערבה הוקמו באמצעות מפעלי הימורים, אבל אחר כך הייתה תקופה שהיו אסורים הימורים במדינות רבות בארצות הברית, כי התפיסה הייתה שאנחנו לא רוצים להתיר את זה בכלל.

<עדנה הראל פישר: האיזון העולמי היום הוא לבוא ולהגיד אנחנו מתירים באופן מוגבל, בהרבה מאד מדינות בעיקר למטרות ציבוריות או רק למטרות ציבוריות, כמו המודל שאצלנו.

<עדנה הראל פישר: יש גם לא מעט מדינות שמאפשרים בהן גם הימורים מסחריים.

<עדנה הראל פישר: נשים את הדברים על השולחן.

<עדנה הראל פישר: אבל בוודאי ובוודאי שארגוני הלוטו הבינלאומיים מודעים במדינות השונות לשיח הזה.

<עדנה הראל פישר: ולכן גם הן, ואנחנו הוזמנו בזמנו לכנס בין לאומי של ארגון הלוטו הבינלאומי, שמפעל הפיס והמועצה להסדר הימורים בספורט חברים בו והתקיים בישראל.

<עדנה הראל פישר: הארגון האירופאי קיים את הכנס שלו לפני שנתיים או שלוש בישראל, הוזמנו לשם.

<עדנה הראל פישר: אפשר לשמוע את השיח שלהם, שהם מודעים לצורך שלהם למצוא את הדרכים להיות חברים ברי קיימא בחברה.

<עדנה הראל פישר: ומה זה חברים ברי קיימא בקהילה?

<עדנה הראל פישר: זה לא להגזים בהימורים.

<עדנה הראל פישר: זה לא להגזים בפיתוי.

<עדנה הראל פישר: זה ליצור קוד אתי לגיטימי.

<עדנה הראל פישר: עכשיו, בלא מעט מהמדינות אומרים לא מספיק מה שאתם לוקחים על עצמכם, אנחנו רוצים גם מטעם המדינה להגביל אתכם.

<עדנה הראל פישר: ככה למשל מצאנו שבאנגליה יש פורמט מאד מוסדר של הגבלה על פרסומות, שבא ואומר זה נחמד מאד הקודי האתי, אבל אנחנו כרגולטורים במשותף אתכם, בשיח עם גורמי השידור, לא משנה, יש להם שם ועדה קבועה, רגולטורית, אבל שמשתפת את גורמי השידור.

<עדנה הראל פישר: אנחנו נקבע את הקוד הקונקרטי.

<עדנה הראל פישר: לא מספיק משנה חיים.

<עדנה הראל פישר: יש דברים קונקרטיים כן לגיטימיים, לא לגיטימיים.

<עדנה הראל פישר: אנחנו יכולים להורות על הסרת פרסום מסוים.

מנואל טרכטנברג: אבל במשרד כמו שלך, עדנה, באמת, כי - - -

<עדנה הראל פישר: ומסירים פרסומים - - -

מנואל טרכטנברג: אבל תרשי לי שנייה.

מנואל טרכטנברג: באמת אני רוצה גם ללמוד.

מנואל טרכטנברג: את עמדת בראש הוועדה הזאת.

מנואל טרכטנברג: מה מבחינתך טיעון שמצדיק פרסום, נקודה.

<עדנה הראל פישר: אני אגיד לך, אם הפעילות היא פעילות חוקית ואם משווקים אותה - - -

מנואל טרכטנברג: לעשן זה מותר.

<עדנה הראל פישר: רגע, שנייה.

<עדנה הראל פישר: רגע.

<עדנה הראל פישר: עדיין, פעילות הימורים היא לא כמו עישון.

<עדנה הראל פישר: אם עושים אותה-.

<עדנה הראל פישר: ואני אגיד לך את הסלוגן האנגלי.

<עדנה הראל פישר: הסלוגן האנגלי של מנכ"לית - - -, שזה המקבילה של מפעל הפיס שהופיעה באותו כנס אמרה, המטרה שלי בתקופת היתר – גם שם יש לה תקופת היתר והוא מתחדש – זה שההימורים יהיו נפוצים ב-70% מהאוכלוסייה, אבל שכל אחד יהמר בערך שלא יותר מאשר פנט בירה בשבוע; וכדי לעשות את זה, מכיוון שיש לי עולם של הימורים בלתי חוקיים, אני מחליפה 70% מהתכניות שלי כל הזמן, כדי להשאיר רמת עניין.

<עדנה הראל פישר: זאת אומרת היא מדברת על פעילות פנאי לא מזיקה ברמה מאד נמוכה – זה 777 - - -

רועי פולקמן: רגע, סליחה.

רועי פולקמן: התיאוריה כמו התיאוריות הכלכליות, אומרת שיש איזה שלב מסוים שזה מוצר תחליפי בין החוקי ללא חוקי, ואז האמירה שחשיפה בפרסומת עד גבול מסוים, זה מה שהוצג גם לוועדה שאישרה את החוק שעולה היום לקריאה שנייה ושלישית על ההימורים.

רועי פולקמן: היא אומרת – אם אתה בכלל לא, אז אנשים ילכו ללא חוקיים בלבד, כי אנשים רוצים להמר.

רועי פולקמן: הטיעון עמד על הכמות ויש היום תיאוריה מקובלת - - -

מנואל טרכטנברג: לא, אבל זה הטיעון הזה - - -

רועי פולקמן: רגע, אז הטיעון המקובל שם שאתה נותן היקף מסוים של פרסום, כולל היקף מסוים של חדירה לשוק, כדי שבן אדם אומר, נגיד אדם יש לו איזה צורך מסוים להיקף הימורים מסוים.

רועי פולקמן: אם אני אביא אותו לחוקי - - -

יעקב מרגי: תראה, רועי, הטיעון הזה של הלא חוקי – אתה יודע, בדיון הקודם - - -

רועי פולקמן: לכן אמרתי, יש פה מדתיות.

רועי פולקמן: זה מה שרציתי להגיד.

מנואל טרכטנברג: אני רק רוצה להגיד משפט אחד.

מנואל טרכטנברג: ההימורים בלתי חוקיים לא עושים פרסומת.

יעקב מרגי: לא עושים פרסומת.

<קריאה: עושים, עושים.

<עדנה הראל פישר: עושים כל הזמן.

מנואל טרכטנברג: לא בצורה חוקית.

מנואל טרכטנברג: לא פרסומת חוקית.

יעקב מרגי: לא, לא, לא ממוסדת, לא חוקית.

יעקב מרגי: וגם אנחנו יודעים שהמדינה לא מתמודדת עם הסוגיה של ההימורים הבלתי חוקיים, אם בכלל.

יעקב מרגי: אז אני לא יכול להשתמש בטיעון הזה.

רועי פולקמן: לא, אז אחת מהטענות שחלק מזה זה להפעיל - - -

יעקב מרגי: אם המדינה תעשה את המוטל עליה ואת החובה המוטלת עליה באכיפה, בסוגיה של ההימורים הבלתי חוקיים אני לא אשתמש בטיעון הזה.

יעקב מרגי: חבר הכנסת יעקב אשר ומיד נחזור אלייך להמשך.

יעקב אשר: טוב, אדוני יושב הראש, אנחנו כבר בכמה דיונים בכל מיני פאזות, גם בדיון הקודם ואני מאד עוקב אחר הפעילות הערה של ידידנו פולקמן בעניין הזה, אבל אני חושב שהמדינה צריכה להחליט מה היא רוצה.

יעקב אשר: זאת אומרת אנחנו משחקים באיזה שהוא מי שנכנס אדר, איזה פורים שפיל כזה, שמצד אחד הגוף הזה, שנקרא מפעל הפיס, זאת אומרת זה הופך להיות פה כאילו כל הדיון פה באמת, דיון מה טוב לבן אדם ואיך טוב לבן אדם וכו' ואני רוצה להטיל בזה קצת ספק, כי יש פה - - -

יעקב מרגי: לא, הדיון שלנו ושל רועי נולד - - -

יעקב אשר: כן, כן, אבל אני אומר, כל העסק הזה נולד ממקום אחר, שצריך לדעתי להחליט מה רוצים.

יעקב אשר: כי בואו לא נשכח דבר אחד, שהאבא והאמא של הארגון הזה שנקרא מפעל הפיס וכל הדברים האלה זה המדינה.

יעקב אשר: אני זוכר ימים שבהם הייתה ביקורת על מפעל הפיס לא על ההימורים או לא הימורים, אלא למה אתם לא עובדים נכון ולא מגבירים הכנסות ולא מביאים עוד כסף למדינת ישראל לכיתות ולאולמות ספורט ולדברים נוספים.

יעקב אשר: יש כאן איזה שהוא בלבול שאנחנו צריכים להחליט בינינו.

יעקב מרגי: היית פה כששאלתי אולי האוצר נמצא בניגוד עניינים?

יעקב מרגי: לא היית פה.

יעקב אשר: זה שאתה שמת את זה בסימן שאלה, זה לא מתאים לאופי החכם שלך, שאתה יודע את התשובה כבר קודם.

יעקב אשר: ברור לחלוטין שיש כאן ניגוד אינטרסים מובהק, שזה צד אחד של העניין.

יעקב אשר: כי מצד אחד אומרים להם תעבדו, תהיו רווחיים, אל תוציאו הוצאות יותר מדי, הפוך, תכניסו עוד הכנסות, שיהיו עוד כיתות.

יעקב אשר: יש לחץ של ראשי רשויות, לחץ של המדינה.

יעקב אשר: הרי אף אחד לא קם ואמר במשרד האוצר חברים, בואו, אנחנו נביא את הכסף לכיתות, אנחנו נביא את הכסף לאולמות, בואו נעזוב את הנושא הזה של הימורים ונטפל בו בצורה הכי מקצועית.

יעקב אשר: אלא מה?

יעקב אשר: יש כאן פרישמיש כזה.

יעקב אשר: ועדה שיושבים גם מומחים – אני לא סתם שאלתי – יושבים גם מומחים לנושא התמכרויות ודברים מהסוג הזה.

יעקב אשר: אני לא בטוח כמה הוועדה הזאת הקדישה זמן כדי לתת את ההנחיות הנכונות מה צריך לעשות.

יעקב אשר: אני ציפיתי, אדוני יושב הראש, שכשיש שר אוצר שהוא כל כך מיינדד לעניין של מניעת הימורים, וכשיש חברי כנסת מסיעות שבמיוחד קשורות גם לשר האוצר, שמאד מיינדד לעניין של מניעת התמכרויות ודברים מהסוג הזה, אני חיפשתי מהר, כשהגיע תקציב המדינה ורציתי לראות מה הגידול העצום שהולך להיות במשרד העבודה והרווחה ובמשרד הבריאות, לכל הנושא של מניעת התמכרויות.

יעקב אשר: אולי הייתה איזו שהיא תוספת של 20-30 מיליון שקלים של גידול טבעי, נקרא לזה, בעניין.

יעקב אשר: אני חושב שאם רוצים באמת להתייחס לסוגיה האמיתית האת ולא רק לצאת ידי חובה בזה שקצת מורידים מפה ומשם פרסום כזה או אחר ממקומות מסוימים, אז צריך באמת לעשות איזו שהיא ועדה ציבורית ברמה גבוהה ביותר, שתבדוק ותקבל החלטות כמה צריך להוסיף בנושא של התמכרויות, מאיזה גיל מתחילים לטפל בעניין הזה.

יעקב אשר: מה נותנים בבתי ספר תיכוניים ובמקומות כאלה כדי לאתר אנשים שיש להם את הסוג הזה של ההתמכרות וכו', ובאמת להשקיע בזה הרבה מאד, להשקיע בזה הרבה מאד אמירה.

יעקב אשר: להשקיע בעוד דבר, שגם אדוני אמר לפני שנייה, בנושא של אכיפה על ההימורים הבלתי חוקיים ואז לבוא ולהכין את דרך המלך של ההימורים החוקיים, לשפץ אותם מכאן, לשפץ אותם משם.

יעקב אשר: להוציא את נציגי החשב הכללי או אגף התקציבים.

יעקב אשר: אין להם שום עניין בכזאת ועדה.

יעקב אשר: זה ניגוד האינטרסים הברור שאמרת, יושב ראש הוועדה.

יעקב אשר: רבותי, בואו נחליט מה אנחנו רוצים.

יעקב אשר: אז אם המדינה הקימה מפעל שנקרא מפעל הפיס ורוצה בזה לממן בתי ספר, כיתות וכו', זה סיפור אחד.

יעקב אשר: אם המדינה רוצה להיאבק בהתמכרויות, זה סיפור שני.

יעקב אשר: לכן צריך לקבל את ההחלטה דווקא מכאן.

יעקב אשר: אי אפשר להיות כל הזמן באינטרס של האוצר וגם לדבר מאד יפה על נושא של התמכרויות.

יעקב אשר: כי הרי מה שקורה זה דבר אחד ברור ואת זה אף אחד לא בדק.

יעקב אשר: הנטייה להימורים היא לא נטייה שאם לא יהיו הימורים בכלל היא לא תהיה.

יעקב אשר: הרי כל דבר יש לו את החלופה שלו בחיים.

יעקב אשר: ולכן צריך היה להתחיל עם מה אנחנו רוצים בכלל ולפי זה לבנות את המערכות.

יעקב אשר: היום המערכת בנויה, מביאה כספים ואנחנו מצד שני כל פעם נותנים לה איזה מקל בגלגל בצורה כזו או אחרת.

יעקב אשר: לכן צריך לקבל איזו שהיא מחשבה יותר ברורה מה אנחנו רוצים באמת, כי יש לי הרגשה שחלק גדול מהשיח – ויסלחו לי חברי – אני לא מתכוון אליהם – הוא קצת פופוליסטי.

יעקב אשר: זה מצד אחד בואו נחזיק את הכסף ונמשיך הלאה לקחת את הכסף, מצד שני בואו נעשה את זה שגם יגידו שאנחנו נחמדים.

יעקב מרגי: תודה.

יעקב מרגי: בבקשה, משפט.

מנואל טרכטנברג: כן, תראה, אני מחזיק פה בנתונים בשנת 2015.

מנואל טרכטנברג: האוצר על פרסום – 67 מיליון שקלים, ההוצאות על שיווק – 81.

מנואל טרכטנברג: אני לא יודע בדיוק מה ההבחנה פה, אבל בואו ניקח את המספר של 67 מיליון שקלים.

יעקב מרגי: אני חושב ששיווק ופרסום ביחד זה 140-150 מיליון שקלים.

מנואל טרכטנברג: כן, זה בשנת 2015.

מנואל טרכטנברג: אחוז אחד מ-7 מיליארד זה 70 מיליון.

מנואל טרכטנברג: כלומר בעצם אנחנו אומרים תעלו טיפה את הוצאות הפרסום לפי ההיתר החדש בצורה אבסולוטית.

מנואל טרכטנברג: אני לא מבין את זה.

יעקב מרגי: לא, זה בהדרגה.

יעקב מרגי: זה הולך לרדת.

מנואל טרכטנברג: גם, אבל זה המשמעות של החוק.

רועי פולקמן: תראו, כן, אבל אני אגיד שוב.

רועי פולקמן: יש הנחת עבודה ואני כן אומר אותה על השולחן, כי אני חושב שההיתר החדש הוא כן דרמטי בשינוי שהוא עשה, שאומרת לא מבטלים את ההימורים אלא השאלה היא איזה מוצרים.

רועי פולקמן: לא כל מוצר הוא אותו דבר.

מנואל טרכטנברג: רק פרסום - - -

רועי פולקמן: לגבי הפרסום, רגע - - -

יעקב מרגי: אתה באת עם אג'נדה של הפרסום בכלל.

רועי פולקמן: עכשיו אני אומר משהו על הפרסום, הדיון הוא על הפרסום.

יעקב מרגי: רועי אומר כל עוד יש פרסום, צריך שקיפות.

רועי פולקמן: יפה.

יעקב מרגי: איך הוא בוצע, איפה הוא בוצע.

רועי פולקמן: הטענה שלי, והיא חוזרת למירב, שנמצאת כאן, נציגת מפעל הפיס.

רועי פולקמן: הטענה היא, ואני שוב אומר, אני לא מבין למה אי אפשר להנגיש את הנתונים האלה לוועדה בכנסת שאומרת אנחנו מבקשים לדעת איך - - -

יעקב מרגי: אנחנו נדרוש, אל תדאגו.

רועי פולקמן: איך חלוקת הפרסום במובן הגיאוגרפי, כולל הוצאות השיווק והפרסום, במובן הזה שהטענה היא שכל פעם שאנחנו סוגרים פתח אתם יוצאים מהחלון, כיוון שאתם לא מחויבים לאמירה העקרונית-אתית שאנחנו מדברים עליה.

רועי פולקמן: ונכון, אומרת כאן עדנה וזו גם הסיבה שהגשתי הצעת חוק פרטית מתואמת עם משרד המשפטים אמנם, וברמה מסוימת עם שרת המשפטים ועם האוצר, שאומרת שצריך להקים רגולטור.

רועי פולקמן: כי מה קורה?

רועי פולקמן: אנחנו סוגרים דלת ואתם יותר מתוחכמים.

רועי פולקמן: דרך אגב, זה החולשה של רגולציה במאה ה-21.

רועי פולקמן: ואז אנחנו אומרים תוציאו תחנות מהערים, אבל בפועל נגלה שמחר ברמלה כמות הפרסומות לבואו תמלאו טופס של מפעל הפיס, או פרסומות של אראלה, גדול בעשרות מונים.

רועי פולקמן: עכשיו, אם את אומרת שזה לא נכון, למה - - -

<מירב ברנדפלד: אני לא מבינה מאיפה אתה לוקח את זה.

רועי פולקמן: אז למה שלא תציגו לנו נתונים על פרסום ועל חסויות שלכם?

רועי פולקמן: מה הבעיה להציג את זה?

יעקב מרגי: תודה רועי.

יעקב מרגי: תודה.

רועי פולקמן: אם אתם טוענים שזה מאוזן, תציגו, כי זה נתון.

רועי פולקמן: יש לכם חברת מדיה, תציגו איך זה מתנהל.

יעקב מרגי: רועי תודה, ברור.

יעקב מרגי: בבקשה אדוני, תציג את עצמך.

<שלמה בילבסקי: עורך דין שלומי בילבסקי, סגן ראש היחידה הממשלתית לחופש המידע במשרד המשפטים.

<שלמה בילבסקי: לאמיתו של דבר, מפעל הפיס כפוף לחוק חופש המידע והייתה אמורה להיות זכות לקבל את הנתונים האלה ולא רק מכוח בקשה או ציפייה.

<שלמה בילבסקי: חוק חופש המידע הוא בצו.

<שלמה בילבסקי: בוא נגיד ככה, שהוא עצמו לא חל על מפעל הפיס, אבל זה צו מיוחד שיש סמכות לשר המשפטים לקבל.

<שלמה בילבסקי: חוק חופש המידע הוחל על מפעל הפיס בשנת 2005, אלא באופן מאד מאד מוגבל ובאורח שהוא די לא תואם, בוא נגיד, את הסטנדרטים היום של שקיפות.

<שלמה בילבסקי: אחד מהדברים שהצו הזה לא כולל, זה הנושא של הוצאות הפרסום של מפעל הפיס.

רועי פולקמן: אתה אומר שוועדת הכנסת מבקשת והם לא חייבים להעביר את הנתונים.

יעקב מרגי: ועדת הכנסת, בוא זה משהו אחר.

יעקב מרגי: ועדת הכנסת אני חושב שהיא מעל לחוק חופש המידע.

יעקב מרגי: שלא יתנו.

יעקב מרגי: שיגידו לי שהם לא חייבים לתת.

<שלמה בילבסקי: אני מבין מה שאתה אומר, אני רק רוצה להשלים.

יעקב מרגי: עדנה, את מכירה את זה?

<עדנה הראל פישר: לא.

<עדנה הראל פישר: אני יודעת שיש צו של חוק חופש המידע וזה לא נמצא באותו מישור של הדיון שיש פה.

רועי פולקמן: לא, עובדה שלא הוגשו הנתונים.

רועי פולקמן: כבר פעמיים הוועדה ביקשה את הנתונים והנתונים לא הוגשו.

רועי פולקמן: אז השאלה היא, אם הטענה הרשמית של מפעל הפיס היא אנחנו לא חייבים להעביר את הנתונים, זה דיון אחר.

<שלמה בילבסקי: לא, שנייה.

<שלמה בילבסקי: אז קודם כל לא התכוונתי בכלל לדבר על המישור - - -

<מירב ברנדפלד: אבל - - -

יעקב מרגי: רגע מירב, אני אתן לך את זכות התגובה.

יעקב מרגי: נראה לך שלא?

<מירב ברנדפלד: אני לא שמעתי שמפעל הפיס טען את זה.

רועי פולקמן: עובדה שהוא לא העביר את הנתונים.

יעקב מרגי: אז בוא תסכם את הדברים.

יעקב מרגי: תנו לו לסכם את הדברים.

<שלמה בילבסקי: רק להבהיר את הדברים.

<שלמה בילבסקי: אני לא באתי לדבר על המישור של היחסים בין הוועדה לבין מפעל הפיס.

<שלמה בילבסקי: רק רציתי לומר שבאופן עקרוני לכל אזרח אמורה הייתה להיות הזכות להגיש בקשה לפי חוק חופש המידע ולקבל את הנתונים האלה; ואני מוסיף ואומר שהיום הסטנדרטים, במשרדי הממשלה לפחות, הם הרבה יותר מעבר לכך.

<שלמה בילבסקי: היום אנחנו מדברים על פרסום מידע יזום.

<שלמה בילבסקי: למשל משרדי הממשלה מדי רבעון מפרסמים את כל ההוצאות אליהם עם כל הספקים, כולל שמות, כולל סכומים וכו'.

<שלמה בילבסקי: סתם לצורך ההשוואה, לשכת הפרסום הממשלתית זה אחד הגופים שהיום מפרסם את כל המידע הזה כבר באופן יזום, אפילו בלי להגיש בקשה לפי חוק חופש המידע.

יעקב מרגי: אתה אומר שהמגמות הופכות היום להיות אקטיביות.

יעקב מרגי: משרדי הממשלה אקטיביים, לא מחכים לבקשה.

<שלמה בילבסקי: הם גם שם.

יעקב מרגי: יפה.

<שלמה בילבסקי: זה כבר קורה.

יעקב מרגי: זמינות המידע.

יעקב מרגי: אוקיי, תודה.

<שלמה בילבסקי: אני אומר, הציפייה שלנו במפעל - - -

יעקב מרגי: תודה.

יעקב מרגי: מירב.

<שלמה בילבסקי: רק להשלים.

<שלמה בילבסקי: ממפעל הפיס, זה לעמוד בסטנדרט שהוא לא פחות - - -

יעקב מרגי: תעלו את זה לאתר, מה יש לכם להסתיר?

<מירב ברנדפלד: זה באתר.

<מירב ברנדפלד: אני רוצה לומר.

<מירב ברנדפלד: אני יכולה?

יעקב מרגי: כן, כן, את ברשות דיבור.

<מירב ברנדפלד: אז קודם כל אני רוצה לחלוק על דבריך, תרשה לי.

יעקב מרגי: מותר לך.

יעקב מרגי: עומדת לך הזכות יותר נכון.

<מירב ברנדפלד: כן.

<מירב ברנדפלד: בדיון בוועדה הקודמת אתם ביקשתם נתונים.

<מירב ברנדפלד: הוצאנו מכתב, לא קיבלנו שום תגובה שמשהו חסר.

יעקב מרגי: אני אענה לך.

יעקב מרגי: כי התשובה הייתה לא מין העניין.

רועי פולקמן: זה לא מה ביקשנו.

רועי פולקמן: ביקשנו פילוח.

רועי פולקמן: ברור.

רועי פולקמן: כתבתם על משהו אחר לגמרי.

רועי פולקמן: מה הקשר בין מה שכתבתם לבין מה שביקשנו?

<מירב ברנדפלד: כל נתון שיש לנו ונוכל להציג – נציג.

<מירב ברנדפלד: אני רוצה לומר לגבי - - -

רועי פולקמן: מירב, ביקשנו פילוח הפרסום.

<מירב ברנדפלד: רגע, רגע.

רועי פולקמן: זה כתוב בפרוטוקול, מירב.

רועי פולקמן: מה הבעיה?

<מירב ברנדפלד: תן לי רגע לסיים משפט.

רועי פולקמן: לא כתבתם את זה.

<מירב ברנדפלד: אבל תן לי רגע לסיים משפט.

רועי פולקמן: בבקשה.

<מירב ברנדפלד: רמת הגילוי שנדרשת מאיתנו כיום היא בדומה לחברה ציבורית.

<מירב ברנדפלד: כל המידע נמצא באינטרנט ואנחנו נדרשים לרמת גילוי עוד יותר גדולה, ככה שכל המידע - - -

יעקב מרגי: למרות זאת - - -

רועי פולקמן: מירב, התשובה היא לא.

רועי פולקמן: זה שקר.

יעקב מרגי: רועי, רועי, רגע.

רועי פולקמן: אבל זה שקר.

יעקב מרגי: רועי, תן לי להשחיל משפט.

רועי פולקמן: די.

רועי פולקמן: כמה אפשר להגיד את זה?

יעקב מרגי: מירב, בואי, אני רוצה - - -

<מירב ברנדפלד: זה רשום בהיתר.

יעקב מרגי: מירב, רגע.

רועי פולקמן: אבל ביקשנו, לא - - -

יעקב מרגי: רועי, שנייה, בוא, אני חייב להגן עליה.

יעקב מרגי: תן לה לסיים משפט.

יעקב מרגי: כנראה או שלא הבנתם את הדרישה שלנו או ש - - -

<מירב ברנדפלד: יכול להיות.

יעקב מרגי: אז תקשיבי, בואי אני אגיד לך.

יעקב מרגי: במרחק כמה מטרים מפה מתקיים דיון כבר כמה פעמים בוועדת משנה לעניינים חסויים – אם לפרסם איזה הסכם בין המדינה לקק"ל בשינויים.

יעקב מרגי: שם יש השלכות.

יעקב מרגי: תאמיני לי, אם אנחנו נדע שברמלה ביחס לתושב, ביחס למטר מרובע, ביחס לדוכנים, ישX השקעה לעומת עיר אחרת, תאמיני לי, שום נזק ביטחוני ולא לעתיד ולא אסטרטגי ולא קיומי למדינת ישראל.

רועי פולקמן: זה לא באינטרנט וביקשנו ביוני 2016.

<מירב ברנדפלד: לא, המידע הספציפי הזה הוא לא באינטרנט.

<מירב ברנדפלד: רגע.

רועי פולקמן: אבל ביקשנו את זה ביוני 2016.

<מירב ברנדפלד: אני לא ראיתי את זה.

רועי פולקמן: באלה המילים.

רועי פולקמן: זה בפרוטוקול, מירב.

<מירב ברנדפלד: רגע.

<מירב ברנדפלד: אני לא זוכרת שראיתי את זה בפרוטוקול, אבל אפשר גם לבדוק את זה.

<מירב ברנדפלד: כל מידע שיש לנו ואנחנו יכולים לפרסם אותו, אנחנו נפרסם אותו.

<מירב ברנדפלד: אנחנו נגיש לוועדה.

<מירב ברנדפלד: אנחנו לא מסתירים איזה שהוא מידע.

<מירב ברנדפלד: זה דבר אחד.

<מירב ברנדפלד: דבר שני - - -

יעקב מרגי: אז הוועדה דורשת ממפעל הפיס תוך 30 יום.

יעקב מרגי: אם אנחנו מדברים על דיון שהיה ב-13 בינואר 2016.

יעקב מרגי: היה עוד דיון?

רועי פולקמן: והיה גם ביוני.

מנואל טרכטנברג: סליחה, אני רוצה להגיד משהו.

יעקב מרגי: נתונים בנושא פרסום ושיווק.

יעקב מרגי: תוציא גם את של יוני.

מנואל טרכטנברג: מירב, על המשפט שאמרת.

מנואל טרכטנברג: אמרת כל מידע - - -

<מירב ברנדפלד: אני משנה את המילה כל.

מנואל טרכטנברג: לא, לא, לא, לא, לא.

מנואל טרכטנברג: אמרת משפט, אני מצטט:

יעקב מרגי: חשבת שהדיון ייגמר בחצי שעה?

מנואל טרכטנברג: כל מידע שיש לנו וכל מידע שאנחנו יכולים לפרסם.

מנואל טרכטנברג: כל מידע, מה זאת אומרת שאין.

מנואל טרכטנברג: הרי זה עניין של כמה אתם משקיעים לאסוף את המידע אם הוא לא זמין.

מנואל טרכטנברג: הרי יש הוצאות לפי אזורים, אז אין דבר כזה שאין לכם נתונים.

יעקב מרגי: טוב, אני חייב להתקדם.

רועי פולקמן: מירב, בשני דיונים פה או לפחות באחד שיש לי את הפרוטוקול שלו, ביקשנו מכם את פילוח הפרסום לפי יישובים.

רועי פולקמן: השיווק והפרסום.

רועי פולקמן: זה חד חד ערכי.

רועי פולקמן: זה לא באינטרנט ולכן כל המשפטים האלה – זה באינטרנט, חברה ציבורית - - -

<מירב ברנדפלד: אני לא אמרתי שהמידע הספציפי הזה באינטרנט.

<מירב ברנדפלד: אני אמרתי ש - - -

רועי פולקמן: מירב, המכתב שלך לוועדה, בכפוף למכתב, כל מה שהוא אומר - - -

<מירב ברנדפלד: אנחנו הגבנו על הדיון בוועדה.

רועי פולקמן: לא הגבתם, כיוון שהדיון - - -

<מירב ברנדפלד: אני חושבת ש - - -

רועי פולקמן: מירב, אין קשר בין התשובה ששלחתם.

<מירב ברנדפלד: היא כן רלבנטית.

רועי פולקמן: ביקשנו פילוח הנתונים.

יעקב מרגי: מירב, תני לו לסיים ותעני לו.

רועי פולקמן: ביקשנו את פילוח הנתונים לפי יישובים ומה כתבת?

רועי פולקמן: בשנים 2014-2015 הוצאות מפעל הפיס עמדו על 0.9%.

רועי פולקמן: אלה נתונים כלליים.

<מירב ברנדפלד: ביקשתם נתונים על - - -

רועי פולקמן: לא.

רועי פולקמן: ביקשנו פילוח.

רועי פולקמן: המילים האלה נאמרו כאן 10 פעמים.

רועי פולקמן: ישבה כאן נציגת הפרסום שלכם.

רועי פולקמן: בדיון ההוא ישבה כאן מנהלת הפרסום שלכם.

רועי פולקמן: היא הייתה בדיון.

רועי פולקמן: אנחנו פנינו אליה ואנחנו אמרנו - אנחנו מבקשים ממפעל הפיס פילוח של עוגת הפרסום של מפעל הפיס לפי יישובים, פרסום חוצות ושיווק לדוכני מכירה לפי העוגה.

רועי פולקמן: זה נתון פשוט.

רועי פולקמן: יותר מזה.

רועי פולקמן: אמרה הנציגה שלכם, מנהלת השיווק שלכם, אכן יש לנו את הנתונים האלה וגם יש לנו קמפיינים אזורים.

רועי פולקמן: היא אמרה את זה בדיון.

רועי פולקמן: מאז, ועדת החינוך של הכנסת, מזה יותר משנה מבקשת ממפעל הפיס נתונים וגם היום אתם אלף לא העברתם את הנתונים וגם ביקשתם לא לקיים את הדיון הזה.

רועי פולקמן: אני לא מבין מה יש לכם להסתיר.

יעקב מרגי: רועי, הובן, הובן.

יעקב מרגי: מירב, יש לך להגיב?

יעקב מרגי: לא? לא.

יעקב מרגי: עדנה, תקשיבי.

יעקב מרגי: לפני שאני אתן לך להשלים, אין ספק שזה מרתק לשמוע עבודה של ועדה בין משרדית וגם לרדת לרציונאלי.

יעקב מרגי: אני באמת הייתי רוצה לדעת וכמובן, כמי שמכיר אותך, את לא מהססת לומר את מה שעל ליבך, גם כשהממונים שלך לא הכי חשבו כמוך.

<עדנה הראל פישר: יש לך דוגמא?

יעקב מרגי: לדוגמא ועדות שרים.

יעקב מרגי: השר אמר ככה, ואת.

יעקב מרגי: זכותך.

יעקב מרגי: מותר לך.

יעקב מרגי: חוות דעת מקצועית לעומת - - -

<עדנה הראל פישר: אני תמיד מביאה את עמדת המשרד.

יעקב מרגי: כן, אבל חוות דעת מקצועית בצידה, אם היא לא תואמת.

יעקב מרגי: אני לוקח את הדברים בחזרה, אם זה מפריע לך, אבל בואי, אם תרצי דוגמא - - -

<עדנה הראל פישר: אבל את החלק המחמיא שבהם אני לוקחת.

יעקב מרגי: תיקחי אותם, בבקשה.

יעקב מרגי: לשם כיוונתי, לא כיוונתי הפוך.

יעקב מרגי: אני בא ואומר – לאור המסקנות שהגשתם והוגש היתר חדש עם תנאי היתר.

יעקב מרגי: זה תואם ציפיות או שבסולם זה אולי דגדג קצת את ההמלצות.

יעקב מרגי: האם את רואה שמשרד האוצר כרגולטור הולך לכיוון של מסקנות הוועדה?

<עדנה הראל פישר: אז אני אענה בכנות.

יעקב מרגי: אין לי ספק.

<עדנה הראל פישר: אני אמרתי קודם ואני חושבת שאפשר יהיה למצוא את זה בפרוטוקול, שאני חושבת שבכלים שקיימים למשרד האוצר בחוק הקיים, נעשה מאמץ ממשי לתת תשובה מאד מקיפה לעניינים שעליהם הצביעה הוועדה שעמדתי ברשותה, הצוות להסדרת ההימורים החוקיים ומניעת ההשפעות השליליות.

<עדנה הראל פישר: חד משמעית.

<עדנה הראל פישר: אבל אני אומר עוד דבר ואני אמרתי את זה גם כן קודם.

<עדנה הראל פישר: אני חושבת שבמצב הקיים חסרים כלים.

<עדנה הראל פישר: זאת נקודה אחת.

<עדנה הראל פישר: ונקודה שנייה, מעבר לזה שחסרים כלים, זאת אומרת משרד האוצר אין לו כלים לצורך העניין לפי חוק לעשות אכיפה ישירה על מפעל הפיס, במובן של לצורך העניין הטלת קנסות או עיצומים כספיים, בסדר?

<עדנה הראל פישר: אבל מעבר לזה שיש חסר למשרד האוצר או למשרד הספורט מול המועצה להסדרי הימורים בספורט, אנחנו המלצנו שנכון להקים רגולטור נפרד, שתהיה לו מומחיות לעניין של מניעת השפעות שליליות, מניעת התמכרות ושהוא יהיה בנפרד ממשרד האוצר וממשרד הספורט - - -

יעקב אשר: או, או.

<עדנה הראל פישר: וזו הייתה ההמלצה.

<עדנה הראל פישר: לכן אני מתנצלת, אני חוששת שקודם דברי לא הובנו, או שנכנסת באמצע.

<עדנה הראל פישר: מכיוון שישבה ועדה בין משרדית וחברי האוצר שהיו בה וחברי הספורט שהיו בה תמכו בזה שיהיה רגולטור חדש, נפרד, שתהיה לו מומחיות לעניינים האלה.

<עדנה הראל פישר: ומה העם העניינים העיקריים?

יעקב אשר: שהוא יהיה נטול השפעה כספית.

יעקב אשר: בלי קשר לכסף.

<עדנה הראל פישר: נכון, נכון, זו הייתה ההמלצה.

<עדנה הראל פישר: ולכן גם אנשים מהאוצר וממשרד הרווחה ומשרד הספורט יכולים להגיע למסקנה הזאת כשהם יושבים בוועדה משותפת ובוחנים את העניין אל מול ההסדרים הקיימים.

<עדנה הראל פישר: אבל אני רוצה להדגיש מה הדברים העיקריים שחשבנו שהרגולטור הזה צריך לעשות.

<עדנה הראל פישר: אחד, למנוע השפעות שליליות בפעילות עצמה של הגופים.

<עדנה הראל פישר: למשל, לבחון תכניות שמוצעות.

<עדנה הראל פישר: מבחן הקינו, לפני שמאשרים אותו, להגיד שהוא ממכר.

<עדנה הראל פישר: משחק חדש מסוג אחר, שמחר אולי יאושר למפעל הפיס, לפני שמאשרים אותו – להגיד מה מידת ההתמכרות ובאיזה תנאים כדאי לעשות אותו.

<עדנה הראל פישר: ואז יבוא שר האוצר בהיתר שלו, ישקול את העמדה הזו של הרגולטור המומחה ויוכל להטמיע את ההיבטים המקצועיים בהחלטה שלו, שהיא גם לוקחת בחשבון שיקולים כספיים ואת כל הדברים האלה.

<עדנה הראל פישר: זה עיקרון אחד וחשוב וזה קשור לאיפה להציב דוכנים, ליד בתי חולים או ליד בתי ספר או - - -

יעקב אשר: לא, לא, אבל אמרת בסוף, ככה הבלעת את זה, שאז זה יגיע לוועדה שלו, שאת יכולה לקחת דברים - - -

<עדנה הראל פישר: לא לוועדה שלו, לסמכות שלו.

יעקב אשר: לא, סליחה, גם שיקולים כספיים.

יעקב אשר: אין שיקולים כספים.

<עדנה הראל פישר: מאה אחוז.

יעקב אשר: אם ועדה מקצועית באה ואומרת על משהו מסוים שהוא מסוכן, אין שיקולים כספיים.

<עדנה הראל פישר: אז יש לי הצעה.

<עדנה הראל פישר: מה זה הפורים שפיל הזה?

רועי פולקמן: יעקב, אבל היא לא אמרה את זה.

יעקב אשר: היא לא אמרה, היא אמרה אם - - -

יעקב מרגי: יעקב, אוקיי.

יעקב אשר: אתה לא יורד לסוף דעתי, אדוני יושב הראש.

רועי פולקמן: הם לא אמרו שכל ההימורים הם מסוכנים.

יעקב מרגי: ירדתי לסוף דעתך.

יעקב אשר: אני חושב שאנחנו משמשים פה איזה חלק באיזה משחק אחד גדול, שאנחנו לא צריכים להיות בו.

<עדנה הראל פישר: אוקיי.

<עדנה הראל פישר: מכיוון שרגולטור כזה, כמו שאנחנו ממליצים, חייב לבוא בחקיקה ואם ההמלצות האלה ייושמו, אם הממשלה תחליט לקדם אותם, אם הכנסת תקדם אותם בתיאום עם הממשלה, השאלות האלה של השיקול ומידת המשקל של העמדה המקצועית מול הצרכים האחרים, בדיוק יהיו לפתחו של המחוקק, אם וכאשר יחליטו לקדם את ההמלצה הזאת.

<עדנה הראל פישר: זה בדיוק העניין.

<עדנה הראל פישר: זה חלק מהשאלות האמיתיות שצריך יהיה לשאול.

<עדנה הראל פישר: אבל צריך שיהיה גורם מקצועי כזה בממשלה.

<עדנה הראל פישר: זה לא רק לאשר תכניות.

<עדנה הראל פישר: זה גם לבוא ולהגיד למשל עקרונות – איזה מרחק מבתי חולים או מסניפים של ביטוח לאומי או משהו כזה.

<עדנה הראל פישר: החלק השני זה בקשר לפרסומות.

<עדנה הראל פישר: לבוא ולהגיד לגבי האתיקה של הפרסומות, הוראות פרטניות כלפי הגופים שמפרסמים וגם לאכוף את זה וגם להציע להם כלים שמאשרים מראש את הפרסומות שלהם או את דרכי השיווק.

<עדנה הראל פישר: להגיד אם אתם רוצים שלא נסיר לכם את השידור הזה, שהוא חורג, בואו תקבלו אישור שלנו מראש.

<עדנה הראל פישר: זה העיקרון השני של הסמכויות שחשבנו שנכון לתת לגוף מקצועי שיתמחה בהבנת ההשפעות הפסיכולוגיות - - -

יעקב אשר: הוא לא כפוף לאוצר ולא כפוף למשרד כזה?

<עדנה הראל פישר: נכון, זאת הייתה ההמלצה, שהוא יהיה לא כפוף.

<עדנה הראל פישר: זאת הייתה ההמלצה.

יעקב אשר: זה צריך להיות גוף שכפוף למשרד הבריאות או למשרד - - -

יעקב מרגי: תודה.

יעקב מרגי: אני חייב לסיים.

<עדנה הראל פישר: זאת הייתה ההמלצה, ובעניין של מניעת כניסה של גורמים עבריינים והלבנת הון.

<עדנה הראל פישר: כרגע, ואני חוזרת בזה לשאלה שלך, אנחנו גם המלצנו לשמור ולהרחיב את האכיפה כנגד הימורים בלתי חוקיים.

<עדנה הראל פישר: הממשלה קיבלה החלטה בעניין הזה והגדילה את התקציב למלחמה בהימורים בלתי חוקיים.

יעקב אשר: כמה?

<עדנה הראל פישר: למה?

יעקב אשר: בכמה?

<עדנה הראל פישר: בכמה?

<עדנה הראל פישר: אני חושבת ש-20 מיליון שקלים.

יעקב אשר: משהו משמעותי בטח.

<עדנה הראל פישר: 20 מיליון שקלים ותקנים.

יעקב אשר: המון.

<עדנה הראל פישר: זה היה בהחלטת הממשלה וזה בנוסף לפעילות שכבר קיימת.

<עדנה הראל פישר: יש כבר פעילות שקיימת גם בפרקליטות וכו'.

<עדנה הראל פישר: אפשר לקיים על זה דיון ולהזמין.

<עדנה הראל פישר: הוועדה שלנו לא עסקה בזה.

<עדנה הראל פישר: היא עסקה בהסדרה של ההימורים החוקיים ומניעת ההשפעות השליליות.

<עדנה הראל פישר: אני חושבת שאפשר לשפר את המצב הקיים.

יעקב אשר: אדוני, הצעה לסדר, אפשר?

יעקב מרגי: אנחנו לפני סיכום.

יעקב אשר: אפשר הצעה לסדר?

יעקב מרגי: בבקשה.

יעקב אשר: אדוני יושב הראש, אם אנחנו באמת רוצים לא לחטוא לתפקידנו ולא רק לשמש תפאורה לחלק ממשהו אחר, אז אני חושב שבאמת אתה צריך לקיים דיון כאן אצלך נוסף.

יעקב אשר: אלף דיון מקצועי, עם אנשי הוועדה המקצועיים ולדעת באמת איפה צריך לשים את הרגולציה הזאת.

יעקב אשר: לדעתי היא צריכה להיות הרחק מאד ממשרדי האוצר והדברים מהסוג הזה, כי זה ניגוד אינטרסים מוחלט.

יעקב אשר: זה דבר ראשון – לקיים דיון בעניין הזה, לשמוע את דעתם, לראות מה דעתם לגבי הדברים הללו.

יעקב אשר: הדבר השני שנאמר בסוף לגבי אכיפה, גם על זה לעשות דיון עם משטרת ישראל, עם גורמי האכיפה, כדי לראות מה חסר להם כדי לאכוף באמת את ההימורים הבלתי חוקיים.

יעקב אשר: כי ברגע שאתה עובד בצורה כזאת, עם שתי זרועות כאלה, אנחנו עושים את עבודתנו.

יעקב מרגי: תודה.

יעקב מרגי: כיוונתי לדעתך בסיכום שכבר נכתב.

יעקב אשר: סליחה.

יעקב מרגי: תודה.

יעקב אשר: זה הכבוד שלי, אדוני, שכיוונתי לדעתך.

יעקב מרגי: הוועדה מודה לחברי הכנסת היוזמים.

יעקב מרגי: הוועדה שמחה לשמוע על השינוי בהיתר הנוכחי לעומת ההיתר הקודם.

יעקב מרגי: הוועדה דורשת ממפעל הפיס להגיש לה את תכנית ההתמודדות וההטמעה של תנאי הרישיון החדש בפועל, השטח מה שנקרא, תוך 45 יום.

יעקב מרגי: הוועדה רואה בחומרה את הניסיון של מפעל הפיס להתחמק ממתן תשובות והיה ראוי שכשמגיעים לדיון שכותרתו שקיפות נתוני הפרסום לקמפיין ההימורים של מפעל הפיס, להגיע לכאן עם נתונים ועם דבר מינימאלי שמתבקש.

יעקב מרגי: הוועדה לא מכלה את זמנה.

יעקב מרגי: הכותרת מאד ברורה ומפורטת.

יעקב מרגי: בדרך כלל הכותרות הן כמו סינגל כזה, אבל פה הייתה כותרת מפורשת וחבל שאני צריך לנזוף.

יעקב מרגי: הוועדה מבקשת ממשרד האוצר לבחון את הצורך בפרסום בהימורים בכלל ולהגיש לוועדה את עמדת משרד האוצר.

יעקב מרגי: הוועדה מבקשת ממפעל הפיס להגיש לוועדה את נתוני פרישת הפרסום והשיווק.

יעקב מרגי: הוועדה מביעה תמיכה ביוזמות החקיקה על הפעלת הרגולציה לנושא ההימורים, שתכלול גם אכיפה ובקרה.

יעקב מרגי: הוועדה קוראת למשרד האוצר להקים גוף שיאכוף את האיסור להימורים בלתי חוקיים.

יעקב מרגי: אחרי הסיכום את רוצה רשות דיבור?

רועי פולקמן: רגע, אז רק תיקון אחד לזה.

רועי פולקמן: בבקשה שהמידע יתקבל בחלוקה גיאוגרפית.

יעקב מרגי: ודאי, אני חושב שהדברים מובנים.

רועי פולקמן: לא, אז שלא יגידו שלא ידעו.

יעקב מרגי: לפי יישובים.

<מירב ברנדפלד: אני רק רוצה אבל לומר בכל זאת, שאנחנו כן הגשנו תגובה ולא קיבלנו אחריה שום דבר - - -

יעקב מרגי: התגובה הייתה לא ממין העניין.

יעקב מרגי: חסרה.

יעקב מרגי: לכן לא מצאנו לנכון.

יעקב מרגי: אנחנו בדרך כלל מכבדים את מי שמכבד אותנו.

רועי פולקמן: רגע, אדוני.

רועי פולקמן: אז אלף חלוקה גיאוגרפית ובקשה שתקצוב להם זמן.

רועי פולקמן: שבועיים, שלושה.

רועי פולקמן: לא צריך יותר מה.

יעקב מרגי: לא, לא.

יעקב מרגי: אני אתן להם 30 יום.

<אסתי גרוס: אם אפשר רק להעיר.

<קריאה: לפי מגזרים.

רועי פולקמן: רגע, רגע, אז הערה שנאמרה כאן – מגזרית.

רועי פולקמן: הכוונה - - -

<קריאה: לא, לפי נתונים.

<מירב ברנדפלד: איפה שיש לנו את הנתונים.

רועי פולקמן: יש להם את הנתונים גיאוגרפית.

רועי פולקמן: מגזרית יש להם.

יעקב מרגי: משרדי הפרסום.

יעקב מרגי: בואי, תקשיבי - - -

רועי פולקמן: הכוונה לחלוקה ערבים, חרדים.

יעקב מרגי: סוציו אקונומי.

יעקב מרגי: הכל.

רועי פולקמן: זו חלוקה גיאוגרפית, ולקבל את הנתונים של שיווק ופרסום.

רועי פולקמן: שיווק ופרסום, חלוקה גיאוגרפית ומגזרים.

יעקב מרגי: רצית?

יעקב מרגי: לא נהוג בדרך כלל אחרי הסיכום.

יעקב מרגי: חבל שלא ביקשת רשות דיבור קודם.

רועי פולקמן: שלא יגידו שלא ברור להם.

יעקב מרגי: אני אתן לך משפט.

<אסתי גרוס: זה קשור בסיכום.

<יהודית גידלי: תציגי את עצמך בבקשה.

<אסתי גרוס: אסתי גרוס.

<אסתי גרוס: אני מיחידה לתכניות בנייה בשירות הפסיכולוגי במשרד החינוך.

<אסתי גרוס: רק רציתי להוסיף שאם תקום כזו ועדה מקצועית, שחלק מהתפקידים שלה יהיו גם השפעות כמובן על בני נוער, גם של עצם ההימורים וגם של השפעת הפרסומת ספציפית על בני הנוער, בנושא הימורים.

יעקב מרגי: אם כבר את מדברת ומייצגת את משרד החינוך, אתם משקיעים משהו בסוגיה הזו של מניעת הימורים?

<אסתי גרוס: כן, כן.

יעקב מרגי: איך?

<אסתי גרוס: בתכניות מניעה.

<אסתי גרוס: לא טיפול, מניעה.

יעקב מרגי: תכניות מניעה, ודאי.

יעקב מרגי: אתם לא מטפלים.

<אסתי גרוס: תכניות מניעה.

יעקב מרגי: איך אתם עושים את זה?

<אסתי גרוס: מגן עד י"ב יש תכנית קישורי חיים, שבשלב הראשון - - -

יעקב מרגי: וואלה, מסכנה השעה הזו – מה עושים עליה.

יעקב מרגי: כמה קופונים עושים עליה.

<אסתי גרוס: לא, רגע, היא לא מסכנה בכלל.

<אסתי גרוס: היא חשובה ביותר.

<אסתי גרוס: מגן עד כיתה ו' יש איזה שהוא מצע כללי ואז בגילאים היותר בוגרים, שזה יותר רלבנטי, גם בחטיבת הביניים וגם בתיכון.

יעקב מרגי: תודה.

יעקב אשר: כמה תוספת תקציבית קיבלתם השנה הזאת בעקבות המאבק הגדול בהימורים?

<אסתי גרוס: שאלה מצוינת.

יעקב מרגי: אוקיי, תודה.

יעקב מרגי: יעקב, השאלה - - -

<עדנה הראל פישר: רק הערה.

<עדנה הראל פישר: אם אפשר בסעיף האחרון – משרד האוצר לא מקים יחידות אכיפה, זה גורמי האכיפה צריכים להיות.

יעקב מרגי: אנחנו מכירים משרדי ממשלה שיש להם יחידות אכיפה ובקרה שלהם.

<עדנה הראל פישר: לא, אבל הימורים בלתי חוקיים זה המשטרה ו - - -

יעקב מרגי: שיחליטו ביניהם איך משרד האוצר יבקש.

יעקב מרגי: אם יבקש את זה מ-.

יעקב מרגי: כרגע הרגולטור, הכתובת היחידה.

יעקב מרגי: זה לא צלח במשטרה, הרי החוק ידוע.

<עדנה הראל פישר: לא, לא, יש.

יעקב מרגי: בואי, זה לא עובד.

<עדנה הראל פישר: דרך אגב, יש פעולה בהחלטת הממשלה גם לגבי הפעילות הזאת.

יעקב מרגי: זה לא עובד.

<עדנה הראל פישר: אולי תזמינו אותנו שוב איתם?

יעקב מרגי: אוקיי, תודה.

יעקב מרגי: הישיבה נעולה.

יעקב מרגי: תודה רבה לכולם.